Ardaoaren onurak osasunerako\nBizkaie! 2005-06-10 00:00 Jan edanak\nEuropar ikerketa batzorde batek ikerketea egin dau gizakiakaz eta emoitzek eurek erakutsi dabe ardaoaren ezaugarri onuragarrien ganean eginiko hipotesiei onarpen zientifikoa eta enpirikoa falta jakela. Ikerketa hau hiru urtetan egin da eta Bartzelonako Clinic ospitaleak koordinatu dau. Bertan, Frantzia, Italia eta Britainia Handiko instituzinoek parte hartu dabe. Horreez gan, Elikagai eta Ardaoen ikerketarako Fundazinoak (FIVIN) be lagundu dau. Ikerketa honen ondorioei jagokenean esan behar da gaur egun, neurriz edan ezkero, ardaoaren eta beste edari alkoholiko batzuen ezaugarri babesleak onartuta dagozala ...\nIbilaldia 05 Renon be egingo da\nBizkaie! 2005-06-10 00:00 Euskaldunak munduan\nBaloiak esango deusku gola izan dan ala ez\nBizkaie! 2005-06-10 00:00 sarean\nProbak Irailaren 16tik urriaren 2ra Perun 17 urtetik beherakoen Mundiala izango da eta bertan egingo ditu probak FIFAk sistema barriagaz. Horretarako, bertako lau kidek eta lau alkarte britainiarrek osotzen daben nazinoarteko zuzendaritzeari baimena eskatu beharko deutso. Blatterrek berak autortu dau ez jakozala kamerak gustetan, ‘ez dabezalako golen inguruan sortutako zalantzak argitzen’. Bizkaie!\nBadator PlayStation 3\nPlayStation 2ren arrakastea Orain bost urte plazaratu eban Sonyk PlayStation 2. Mundu mailako arrakastea itzela izan zan eta, gaur egun, bideokonsolen artean gehien saltzen dana da. Bideokonsolen negozioa ezinbestekoa da enpresa japoniarrarentzat, ganerako arloetan beherakadea nabarmena izan da eta. Horregaitik, hainbeste diru eta lan inbertidu ditu datorren urtean salgai egongo dan produktu barrian eta, aurrekoaren arrakastea ikusi ostean, barriak be erantzun ona izango dauela aurreratu daiteke. Bizkaie!\nArrainak gatzetan erreta\nArrainak gatzetan erreta Osogaiak: (2 lagunentzat)  800gr.ko dorada bat  gatz lodia  ura  oliba-orioa  bi berakatz ale  gindila bat  sagar ozpina Zelan egin: Arraina garbituko dogu lehenengo, ahalik eta osoen itxita. Bitartean, labea berotzen jarriko dogu, 200ºtara. Ostean, laberako plaka bat hartu eta gatzez beteko dogu beheko alde osoa, zentimetro bat gatz gitxi gorabehera. Ur apur bategaz bustiko dogu arraina jarri baino lehen eta, gero, danari botako deutsagu gatza eta barriro be ur ...\nDraco izango da Lenny Kravitzen teloneroa BECeko Bizkaia Arenan\nIbilbide literarioak Euskal Herrian\nBizkaie! 2005-06-10 00:00 Euskerea berbagai\nGabriel Aresti (Uria, Herria, Harria) Literaturea etxe ondoko kale kantoian zure belarrien zain dagoan musikaria da, edota lorategiko bankuaren ertzetik usoei begira bizi dan gizona. Literatureak ke distirea dauka eta farola usaina. Goizero tranbia hartzen dau lantokira joateko eta Plaza Biribiletik pasetan danean, Diego Lopez de Harok agur egiten deutso eskoiko eskuagaz, ezkerrekoagaz kaskoari eusten deutsolako. Begoñako Ama Birjina itxaroten dauka San Anton zubian, uriko armarriaren paisajea beragaz erretratu bat atarateko Nerbioiko islari. Casilda Iturrizarren parkeko larre batean etxun eta ...\nEmakumeak edadean gora doazenean\n- Egunero behar dogun energia gitxitu egiten da menopausian eta, ondorioz, gitxiago jatea komeni da pisurik ez hartzeko helburuagaz. Normalean, kontrakoa pasetan da: ordura arteko jateko ohiturei eutsi eta, sarritan, gehiago jaten da antsiedadea lako arazoengaitik. Hartzen dogun energia kontroletako, elikagaien gantzak eta koipea gitxitu beharko doguz, batez be animalien koipea. Holan, pisua, kolesterola eta ateroesklerosiari eutsea lortuko dogu: * Okela koipetsuak, gurina, txarrikiak eta hestekiak... murriztea komeni da. * Opilak, gozokiak, aperitiboak eta edari errefreskagarriak, gitxi hartu. * Arrautzak jan behar dira, proteinak ...\nArdura deusku Uzbekistanen jazotakoak?\nBizkaie! 2005-06-10 00:00 eretxia\nIndependentzia esaten dogu, baina ez dogu esaten askatasuna lortu ebenik. Sobiet Batasunetik sortutako errepublikak ez dira ezelan be herrialde demokratikoak. Lantzean behin jatorkuzan barrien arabera, errepublika honeetan errejimen autoritarioak dagoz indarrean (‘indarrean’ berbeak zentzu bi daukaz). Diktadore sobietarren modura, bertoko agintariek be ez dabe ezelako errespeturik euren herritarrakazko. Holan, ez da harritzekoa lantzean behin protestak izatea errepublika horreetan. Orain gitxi jakin izan dogu Ukranian eta Kirguizistanen matxinadak izan dirala gobernuen kontra hauteskundeetan iruzurra egin izan ebelako. Turkmenistanen eta Bielorrusian oso ...\nSimon Bolibar ‘Askatzailea’\nBizkaie! 2005-06-10 00:00 antxina-barri\nLehenengo urteak Simon Bolibarren arbasoen harian, 1587an Simon Bolibar, Bolibarreko Burdinolaren jaubea Ameriketara doala ikusten dogu liburuetan. Mendeak igaro eta bere oinordekoakandik, Caracasen jaio zan 1783ko garagarrilaren 24an Venezuelako uriburuan, Caracasen, Simon Bolibar ‘Askatzailea’. Umetako urteak pozik igaro baebazan be, zoriontsu ibilteko boladea laster amaitu zan; zortzi urte eukazala gurasoak hil jakozan eta Simon txikia osaba-izekoekaz geratu zan. Dana dala, diru arazorik ez egoan Bolibartarrak lursail handien jaube ziralako. Gazte zala Ameriketatik Europara etorri zan, hain zuzen be Bilbora, arbasoen ...\nEuskalkultura.com: diasporearen ataria\nBuenos Aireseko Ipar Euskal Herriko Euskal Etxeak 110 urte bete ditu\n‹‹ Aurrekoak 1 2 3 4 ... 1270 1271 1272 1273 1274 1275 1276 1277 ... 1378 1379 1380 1381 Hurrengoak ››


Ipuin laburren 365 lehiaketaren sari banaketa, sorkuntzaz betea - Durangaldea - Anboto.org\nIpuin laburren lehiaketako sari banaketa\nIpuin laburren 365 lehiaketaren sari banaketa, sorkuntzaz betea\nAnboto 2014-12-18 11:09\nHiru saridunak lehenengo lerroan, eta epaimahaikideak bigarrenean.\nSorkuntzak hartu zuen protagonismo nagusia, euskarazko sorkuntza bultzatzeko, Berbaro taldeak abiaturiko ipuin laburren 365 lehiaketaren eguazteneko Platerueneko sari banaketa ekitaldian ere. Ekitaldira bertaraturiko publikoak Twitter zein posta elektronikoz jasotako 400dik gora ipuin laburren arteko lagin bat entzuteko aukera izan zuen. 140 karakteretan denetariko gaiak landu daitezkeela, eta literatura egin daitekeela erakutsi dute lehiaketan parte hartu dutenek.\nHiru partaidek jaso zituzten ipuin laburrik onenen sariak. Joxe Rojasek Twitter bidez #365ipuin traolagaz bidalitako ipuinak jaso du 100 eurok eta liburu sorta batek osatutako saria: “Esne mamitan bizi nahi zuen, baina alergia zion laktosari”. Atal horretako ipuinik onena aukeratzeko lana hartu duen Eñaut Aiartzaguena iurretarrak ipuina ilustratu du.\n17 urtetik gorakoen atalean, bestalde, Amaia Iraeta durangarraren esaldia hautatu du epaia emateko ardura izan duen Ainhoa Urienek. “Denetariko pertsonaia, maskara eta gidoi prestatuak teloiaz bestaldean. Antzerkiaz asperturik, logelako leihoa itxi zuen”, testu esanguratsua idatzi zuen Amaia Iraetak. Berba horietatik abiatuta, Ainhoa Urien abadiñarrak idatziriko olerki ederraz ere gozatu ahal izan zuten sari banaketa berezira gerturaturikoek.\n14 eta 16 urte arteko parte-hartzaileen sailean, Mikel Mendibe zornotzarraren sorkuntza izan da 365 ipuin lehiaketaren lehenengo edizioan aukeratua: “Hegoak ebaki nizkion txoriari, baina korrika alde egin zuen”. Atal horretako ipuinik onena aukeratzeko lanetan ibili den Antton Uriarte elorrioko musikariak Mendibe zornotzarrak sorturiko berbak oinarri hartuta konposaturiko kanta ederra ere entzungai izan zen eguazten iluntzeko Platerueneko ekitaldian.\nAnboto 2014 abe 18 Durangaldea\nEhundaka ipuin labur aurkeztu dira lehiaketara. Horietako batzuk bereiztu eta bideo batean jaso ditugu.\nIpuin laburren sari banaketa iruditan\nAtzo Plateruenan egindako sari banaketaren laburpena irudien bidez.\nAmaia Iraetarena izan da Durangaldeko ipuin laburrik onena, 17 urtetik gorakoen kategorian\nAmaia Iraeta Trancho durangarrak irabazi du 365ipuin lehiaketako saria, Durangaldeko 17 urtetik gorako partaideen artean. Ainhoa Urienek eman dio s...\nMikel Mendibe Abarrategi irabazle 14-16 urte arteko mailan\nAnboto 2014 abe 18 Durango\nMikel Mendibe Abarrategiren ipuina izan da onena Durangaldeko 14-16 urte arteko mailan.\nJoxe Rojasek irabazi du Twitter bidezko #365ipuin lehiaketako saria\nAnboto 2014 abe 18 Durangaldea 1\nEñaut Aiartzaguenak aukeratu du ipuin irabazlea, eta ipuinetik abiatuta, margolan bat prestatu du


Zenbait adiskiderengandik laguntza handia jaso zuen arren —Mirari eta Periskopiorengandik batik bat, baina baita beste hainbatengandik ere, neuregandik adibidez, zilegi balitzait hori aipatzea—, ez zen batere erosoa izan Xeperentzat gaztetxean bizi izan zeneko bolada. Bizimodu gogorra egokitu zitzaion, bakarti eta marjinala.\nGaztetxean bertan ere bazituen bere gora-beherak, ez zuten denek begi onez ikusten, eta gaztetxetik kanpo askoz ere gordin eta itogarriagoa zen giroa Xeperentzat. Neurri batean edo bestean, guztiok sentitu behar izan genituen garai hartan herritarren —herritar zintzo eta leialen— gaitzespeneko begiradak, baita txikitan jolaskide edota eskolan ikaskide izandako gazte askorenak ere. Xeperen kasua, ordea, gurea baino askoz latzagoa zen, bolada batean behintzat bera izan baitzen, Antijosekin batera, gaztetxeari egozten zitzaion gaiztakeria guztiaren sinbolo nagusia: Antijos gaztetxeko libertinaia arriskutsuaren buru eta teorilaritzat zuten, herriko bakea mehatxatzen zuen etsai nagusitzat; Xepe, berriz, giza-talde ilun eta narrats hartako izakirik likits eta higuingarriena iruditzen zitzaien, mesprezagarriena, lohietan lohiena.\nUmeen artean Xeperengandik urrun gordetzeko gaztigua zuten zabaldua gurasoek, etxerik eta arimarik gabeko piztia gaizto eta arriskutsua zela eta. Behin baino gehiagotan egokitu zitzaion, kalean eta egun argiz ibiltzen ari zela, parean pasatutako umeak elkarri zerbait esan eta izu aurpegiz urruntzen ikusi beharra, aurrean zutena infernuko etsaiak Azkoitian ezarritako ordezkari zuzena balitz bezala.\nBere guraso eta senideekin zuen, hala ere, arazorik latzena Xepek. Etxetik alde egin eta gaztetxean bizitzen hasi zenetik etxeko inor ez ikusten saiatu zen. Gaztetxea bera zuen horretarako babesleku nagusi, han ziurra baitzen familiako inor ez zela agertuko. Atraskuan, aldiz, aitarekin topo egiteko arriskua zuen, nahiko ondo kontrolatzeko modukoa hala ere, eguerdian edo arratsaldean ordu jakinetan egin ohi baitzuen osaba Pedrok txikiteoa, lantegitik irten eta gero, nekez beste ezein ordutan; hori bai, larunbat eguerdian alarma gorria, aitarekin ezezik Anjel Mari edo Joxe Ramonekin ere egin baitzezakeen topo gure tabernan. Arriskurik handiena, hala ere, kalean zebilenean edota Dean tabernaren aurreko arkupeetako sakakuloetan eserita zegoenean izaten zuen. Behin baino gehiagotan ikusi genuen bere adiskideok Xepe arkupe atzean ezkutatzen, ama, Anjel Mari edo Joxe Ramon enparantza nagusian ikusirik.\nLeon, Xepe eta hirurok Dean aurreko sakakuloan eserita geundela —porro bat eskuan orduan ere seguru askorik gutako norbaitek—, Xeperen ama ikusi genuen eguarte batean kale nagusitik zehar enparantza nagusia zeharkatzen, erosketetako gurditxotik tiraka, guregandik hogei edo hogeita hamar bat metrora. Xepe arkupean ezkutatzeko asmoz mugitzen hasi orduko, guregana begiratu zuen zuzen-zuzen izeba Claudiak. Ez zegoen dudarik: ikusi egin zuen semea. Ezkutatzea ergelkeria hutsa izango zela jabeturik, sakakuloan eserita gelditu zen Xepe, arnasa etenda, urduri, amari begira. Xeperen amak ez zuen ordea berriro guregana begiratu. Aurrera jarraitu zuen gurditxoa atzean zuela, bere semea ezagutu ez balu bezala. Gu mutu geratu ginen izeba Claudiari begira. Ez genuen ezer esan hura eta bere gurditxoa begien bistatik galdu genituen arte. Gero barruan geratu zitzaigun mina, bai niri behintzat eta baita seguru asko Xeperi ere, nahiz eta horretaz inoiz ez zidan ezer komentatu.\nBaina jakinekoa da, harengatik mila nahigabe nozitu izanagatik ere, ama batek ez duela inoiz bere semea ahazten. Telefonoaren txikizioaren ondoko ostegun arratsaldean harri eta zur geratu ginen Xepe, Mirari, Periskopio, Txus eta baskako beste batzuk, gaztetxeko barraren inguruan berriketan ari ginela, Xeperen ama guregana hurreratzen ikusi genuenean. Berriketak kolpetik eten eta mutu geratu ginen, eta gu bezala mututu ziren gaztetxean une hartan zeuden hiruzpalau basketako kide guztiak ere. Gureganaino iritsi gabe, pauso batzuetara gelditu zen izeba Claudia eta keinu bat egin zion bere semeari. Giroa erabat aldatu bazen ere, Cicatrizen diskoak diskogailuan jiraka jarraitu zuen.\nAsaldatu egin zen hasieran Xepe baina, urduritu edo sumindu gabe, tenple onean egin zion aurre egoerari. Dena den, haserre bortitzik izan ez bazen, besarkada maitekorrik ere ez. Isil-isilik eta zurrun-zurrun hurreratu zen semea amarengana, hark esateko ziona entzutera. Gutxi iraun zuen solasak, minutu pare bat asko jota. Ondoren, nork bere lekura jo zuen: amak kanporantz, Xepek gure artera.\n— Etxera bueltatzeko eskatu zidak —esan zigun Xepek, serio-serio hizketan baina bere ezpain meheen irribarre urduria eragotzi ezinik—. Lan bat egiteko aukera eskaini didatela eta onena etxera joatea dudala. Etxera bueltatzen banaiz lan hori egin ahal izango dudala, baina bestela inola ere ez, ez didatelako lana zeinek eskaini didan esango. Txantaje merkea.\n— Lana? Zer lan ordea? —galdetu zion Mirarik.\n— Ez zakinat. Horixe dun kontua. Etxera bueltatu artean ez zidan ezer esango. Nire gustuko lana izango dela besterik ez zidan esan.\n— Ea ba nirekin edariak partitzea baino hobea den gutxienez —bota zion Periskopiok.\n— Ez pentsa, Kopio, ez duk erraza izango. Ondo pasatzen genian batzuetan, ezta?\n— Zerbeza partitzen baino zerbeza edaten hobeto. Hori beti.\n— Eta...? —harira itzuli nahi izan zuen Mirarik—. Zer egin behar duk?\n— Ez zakinat. Esan zionat pentsatuko dudala. Bazaukanat zulo kutre honetatik irteteko gogoa, ez pentsa! Baina etxera bueltatzea ere... Puaj! Tripak nahasten zaizkidan pentsatze hutsarekin! Hau botakagura!\nEzer jakin gabe oheratu baginen ere, historiak gogoan hartuko zuen eguna zen hura, garrantzi handiko gertaera latza jazo baitzen 1984ko martxoaren 22ko gau hartan, beste mobida batekoa izan arren gaztetxean ere arrastoa utziko zuena. Gaueko hamaikak inguruan Espainiako Polizia Nazionaleko GEO saileko polizia batzuek Komando Autonomo Antikapitalistetako lau kide hil zituzten Pasaiako badian, eta beste bat atxilotu. Itxura guztien arabera —eta oraindik ere kartzelan jarraitzen duen atxilotuak baieztatu zuenez—, Komando Autonomoetako kideak zuzen-zuzen hiltzea zuten helburu GEOkoek eta hil zituzten laurei ez zieten beren buruak entregatzeko aukerarik batere eman. Azpeitiarrak ziren hildakoetako bi: Dionisio Aizpuru Kurro eta Pedro Mari Isart Pelitxo.\nNik garai hartan ozta-ozta nekien Komando Autonomoak ETAtik apartekoak eta ETAk gaitzetsiak zirela, eta gure inguruko askok ezta hori ere, Xepe horien artean. Beste zenbaitek, berriz, Komado Autonomoen jarrera eta jokabideen berri ondo jakinik ere, ez zuten gaztetxea haiekin lotzerik nahi; ez haiekin eta ez ETArekin, gaztetxea herri mailako ekinbidetzat zutelako batez ere, eta lotura haiek gaztetxea markatu eta mugatu egingo ote zuten beldur zirelako. Baina beste batzuentzat, Antijos, Xingular eta Urrategirentzat batik bat, Komando Autonomoak garrantzi handiko erreferentzia ziren eta biziki amorrarazi zituen HBk Pasaiako sarraskiaren ondoren erakutsi zuen jarrera epelak.\nXepek eta bere baskakoek aurreko larunbat gauean egindako txikizioak erabat ahazturik, Pasaiako badiako hilketa izan zen ostiral hartako asanbladako gai bakarra. Igandean enparantza nagusian sarraski haren aurka protesta egiteko enkartelada egitea izan zen asanblada hartan hartu genuen erabaki nagusia. Baina Antijos, Xingular eta Urrategik, Polizia Nazionalak egindako sarraski odoltsu eta ankerra salatzeaz gain, HBren jarrera kritikatu zuten gogor, ETAk egindakoa beti ontzat hartu eta ETAtik aparte ezer egiten saiatzen diren guztiak herriaren etsaitzat hartzen zituela esanez. Bolada hartan sakondu egin zen HBkoen eta gure artean zegoen leizea.\nNolanahi ere, Xeperi, gaztetxeko beste askori bezala, ez zitzaizkion asko axola ezkerreko ikuspuntu politiko ezberdinen arteko eztabaida eta konponezin haiek. Xeperen errebeldia, gaztetxeko beste askorena bezala, oso sinplea zen kontu haien guztien aldean. Inguruko gizartearekiko eta gizarte horretako jende eta gauza gehienekiko sentitzen zuen muin-muineko gorrotoan zuen oinarria.\n— Ba al dakizue zer izan behar duen gaztetxeak? —esan ohi zigun askotan—. Birusa. Birus likits eta higuingarria, gizartearen erraietan sartu eta dena behin betiko ustelarazten poliki-poliki.\nBeste kezka batzuk zituen, gainera, Xepek buruan egun haietan: amak aipatutako lan eskaintza onartu eta berriro etxeko giro jasanezinera itzuli ala gaztetxean usteltzen jarraitu, bakardade kutre eta hotz hartan. Aukera onik ez behintzat parean Xeperentzat.\nDena aurka izan arren, nahiz eta, hala eguneroko premia oinarrizkoen aldetik —jan, edan, garbitu, jantzi...— nola afektibitatearen aldetik, oso egoera urri eta larrian bizi, ordura artean gogor eutsia zion bere askatasunari Xepek, baina gaztetxean ere inoiz baino itoago sentitzen hasia zen ordurako. Okerrena ez zen telefonoaren txikizioak Antijos, Urrategi edo beste zenbaiten haserrea piztu izana. Haserre horiek berehala geratu ziren ahaztuta eta hala izan ez balitz ere ez zen horregatik asko ikaratuko Xepe. Okerrena zen telefonoa txikitu eta gero Xepek ez zuela zer eginik gaztetxean. Hustua zuen barrena, emana zuen —eskuzabal— eman beharrekoa, inork estimatu edo eskertu ez bazion ere. Badakit hitz horiekin esatea bitxia izan daitekeena, adarra jotzen ari naizela pentsarazteko bezain bitxi beharbada, baina hitz horiexek iruditzen zaizkit niri egokienak neure ikuspuntua azaltzeko.\nAmak gaztetxean aipatua zion lan eskaintza, zehaztu gabea bazen ere, tentagarria zen, gainera, Xeperentzat. Guri ezer esan nahi izan ez zigun arren, amak Xeperi lan eskaintzaren inguruko datu garrantzitsu bat emana baitzion behintzat solasaldi labur hartan, ardi beltza artaldera bideratzeko bere ahaleginean lagungarri izango zitzaiolakoan: aktore gisa lan egiteko deia zen izeba Claudiak Xeperentzat etxean, telefono bidez, jasorik zuena. Tranpa bat izan zitekeela ere pasatu zitzaion burutik, litekeena zen eskaintza haren kontua etxekoek Xepe berreskuratzeko asmatutako amarru gaiztoa izatea ere. Egia izateko itxura zuen ordea. Aktoretzarako probak beti isilean eta ezkutuan eginik zituenez, etxekoek Xepek aktoretzarako zuen grinaren inguruko susmorik txikiena ere ezin izan zezaketen amak aipatua zionaren antzeko telefono-dei bat jaso ezean. Oinarri erreala behar zuen izan gutxienez eskaintza hark, ezin zen etxekoek hutsetik sortutako iruzurra izan.\nBazuen, ordea, bere alde iluna ere etxerako bidea hautatzeak.\n— Ez diat pentsatu ere egin nahi, Niko —esan zidan aste hartan bertan Atraskuko barran izan genuen solasaldi batean, egin beharreko aukeraz zituen zalantzak errepasatu ondoren—. Azkeneko asteetan egin dudan dena alferrik izan balitz bezala, berriz ere betiko itomena. Familiak inguratuta gau eta egun. Kate motzean lotuta. Ezer entenditzeko gauza ez denari den-dena esplikatu behar, baita neuk entenditzen ez dudana ere.\nPixka bat edana zegoen eta distira egin zuten haren begiek isilune baten ondoren berriro hizketan hasi zenean.\n— Ba al dakik, Niko? Nik benetan nahiko nukeena Itsasorekin bizitzea duk. Esnatu eta hura izan ondoan, larrugorritan, goxo-goxo.\n— Eta Itsaso ere esplikazioak eskatzen hasiko balitzaik, orduan zer?\n— Horretan arrazoia daukak, Niko. Hortxe zagok koska. Ez zakiat Itsasok ere naizen bezala entenditu eta bere ondoan hartuko ote ninduen. Parrandazale gogorra duk, gau giroa gustatzen zaiok, eta talde punkiak, birrak, speed-a... Baina señorita samarra ote den ere pentsatzen diat batzuetan.\n— Igual justu horrexegatik gustatzen zaik.\n— Hara gure psikologoa!\n— Barra atzean asko ikasten duk, Primo!\nArtean erabakia hartu gabea zen Xepe larunbat gauean, edota bere erabakia inori adierazi gabea behintzat. Niri asko gustatzen zitzaidan talde bat izan genuen gau hartan gaztetxean zuzenean jotzen: Matrona Impúdica, Arrasateko talde bikaina, oraindik ere izena aipatze hutsarekin hunkitu egiten nauena. Ez ziren punkiak, after-punki ilunak baizik. Joy Division talde ingelesaren bertsioak egiten zituzten, besteak beste. Zertan ote dira Matrona Impúdicako kideak gaur egun? Bizi ote dira? Gizon zintzo eta errespetagarriak bihurtu ote dira urteen poderioz? Hala izanik ere, gordeko dute barruan urte haietan ezagutu genien alderdi ilunaren aztarnarik. Ziur naiz horretaz.\nNiri bezala, Antijos, Pipi, Presto eta beste zenbaiti ere asko gustatzen zitzaien Matrona Impúdica. Gure artean talde idolatratua genuen hura, apartekoa iruditzen zitzaigulako, harritu eta dardarazi egiten gintuelako moda eta errazkeria guztietatik kanpo zegoen soinu ilun, barnekoi eta beldurgarri hark. Gaztetxearen eta gaztetxearen inguruko mugimendu eta ekimenen bitartez gure gurasoen munduarekin hautsi eta mundu berria sortu nahi genuen, eta Matrona Impúdicaren kontzertuetan horretantxe ari ginela sentitzeko aukera izaten genuen, indar eta ziurtasun handiz, zoramen euforiko bete-betean. Nola ahaztu, esate baterako, Joy Divisionen Decades kantaren bertsioak sentiarazi zidan hotzikara zirraragarri hura?\nOndo pentsatuz gero, mundu berri bat sortzen ari ginelako zirrara sentitzeko bide ugari eskaini zizkigun gaztetxeak, era askotakoak eta oso ezberdinak gainera, eta Matrona Impúdica, bere ederrean ere, horietako bat baino ez zen. Esate baterako, Xepe, Txus edo Mirarik, nahiz eta Matrona Impúdica bezalako taldeei errespetua izan, beste talde batzuk zituzten antzeko zirraren eragile: La Polla Records, RIP, Eskorbuto, Cicatriz, Cirrosis, Optalidón, Basura, Odio edo Bap!! bezalako talde gogor eta zuzenagoak. Eta batzuetan ez zen derrigorrezkoa talde bat ekartzea ere: eszenategi gainera igo eta play back eginez Sex Pistolsen kantak kantatu bitartean bere lagunen listukadak jaso zituenean, mundu berri bat zabaltzen ari zela sentituko zuen Txusek, eta baita hari behetik tu egiten ari zirenek ere, nahiz eta mundu berri baten premiarik sentitzen ez zutenen ikuspuntutik —Julen jarraitxoarenetik adibidez— horrelako ateraldiak ergelkeria itsusi, zentzugabe eta arriskutsuak baino ez izan.\nMatronakoen musikak hotzikara handirik eragiten ez zionez, Xepek ez zuen emanaldi hura gertutik jarraitzeko grina berezirik, eta gaztetxeko barran geratu zen lanean, Mirarirekin batera. Bere ametsetako Itsaso izan zen Matronakoak zuzenean jotzen ari zirela hurreratu zitzaizkion bezeroetako bat. Oso ondo egokitzen zitzaion kontzertu hartarako aproposa zen larru beltzezko janzkera after-punkia, adats leunak luze eta aske zituela. Alai eta irribarretsu zegoen, pozik, bizi-bizi.\n— Hara, gaztetxeko nagusia —bota zion Xeperi barrara inguratu zenean.\n— Nagusia? —urduri Xeperen ezpain meheek.\n— Hi haiz hemen bizi haizen bakarra, ezta? Hire etxean gaudek guztiok.\nXepe ez zen solasaldi hari zegokion umoreari heltzeko gauza.\n— Nire etxean?\n— Jakina, hire gonbidatuak gaituk. Ez al da hala?\nXepek zer esan asmatu gabe jarraitzen zuenez, Itsasok solasaldi hura bertan behera uztea erabaki zuen.\n— Bueno, ba, kontuak kontu, hemen nagoenez, pote batzuk aterako dizkidak, ezta?\n— Zer nahi dun?\n— Hiru gin-kas, bi kuba-ron eta bi birra.\nGaizki pasatu zuen Xepek gin-kas eta kuba-ronak prestatzen, edari xelebre haien ohiko neurriak ez baitzituen ondo ezagutzen. Itsaso zalantza traketsez egindako bere mugimenduei begira egongo zela pentsatzeak are urduriago jartzen zuen gainera.\nXepek bi garagardoak eta bi kuba-ronak barran utzi zituenean, lau edalontziak eskuetan harturik galdu zen jende artean Itsaso. Berriro barrara hurreratu, zazpi tragoak ordaindu eta Xepek barra gainean utziak zituen gainerako hiru edalontziak hartu zituen. Jiratu eta berriro jende artean galdu baino lehen begi kliskada iradokor batez egin zion keinu Xeperi despedida gisa.\nHiru gin-kas, bi kuba-ron eta bi garagardo, zazpi laguneko baska zen gau hartan Itsasorena. After-punk itxura dotoreko zazpi lagunek osatutako baska, neska-mutil itxurazko eta ederrak guztiak. Itsaso eta beste hiru lagun azkoitiarrak ziren baina gainerako hirurak Eibarkoak, bi mutil eta neska bat, Xeperentzat ezezagunak guztiak. Pipi eta Antijosi erreleboa utzi, barratik irten eta Mirari, Txus, Periskopio, Lu eta Kantxarekin elkartu zenean, Itsaso eta bere lagunengan zuen gogoa Xepek, eta, bai gaztetxean eta bai gainerako tabernetan, parean izanez gero baska hartakoak zeuden aldera begiratzen zuen zeharka behin eta berriro. Ez zion Xeperi konfiantza handirik ematen bere bihotzeko Itsaso desiratua lagun haiekin ikusteak. Haiek ez ziren bera bezalakoak. Mundu sofistikatu hartako mutilak ote ziren Itsasori gustatzen zitzaizkionak?\nGoizaldeko bostak inguruan hiruzpalau baska baino ez ziren geratzen gaztetxean, Itsaso eta bere sei lagunena horietako bat, eta Xepe, Mirari, Txus, Periskopio eta abarrena beste bat. Xepe komunetik buelta egin eta berriro bere baskakoengana itzultzen ari zela, Itsaso, bere baska utzirik, harengana hurbildu zen.\n— Hi, Xepe, mesede bat eskatu nahi diat —esan zion, leun, apal.\n— Hik hemen egin behar duk lo gaur, ezta?\n— Bai, beti bezala, badakin...\n— Kontua duk ba... nik ere ez daukadala gaur etxean lo egiterik eta inporta ez bazaik hemen geratu nahi nikek...\nUne batez amets batean zegoela iruditu zitzaion Xeperi, bihotza lehertzear zuela.\n— Bai, ondo... Lekua nahikoa zagon...\n— Zenbat koltxoi dauzkak?\n— Hiru edo lau zauden baina bi oso-oso zaharrak...\n— Eta mantak?\n— Dexente. Eta lo egiteko zaku bat ere bai behar izanez gero.\n— Hortaz, moldatuko gaituk. Hik aldameneko gelan lo egiten duk, ezta?\nXeperen burua nahastuta zegoen. Berez oso garbi zegoen arren, ez zen artean ere neskak benetan zer nahi zuen ulertzeko gauza.\n— Ba koltxoi bat eta manta batzuk hona ekarri eta gu hementxe moldatuko gaituk —urduri samar mintzatu zen une hartan Itsaso, aretoari gainbegirada bat ematen zion bitartean—. Ez diagu molestatuko.\nJakina. Ezin zen bestela izan. Eibarko guaperas haietako baten ondoan egin nahi zuen lo Itsasok, tarteka belarrira kontu txikiak esaten aritu zitzaion harexekin seguru asko.\nEz zebilen oker Xepe. Gainerako guztiek aldegin eta gaztetxea itxi zuenean huraxe izan zen Itsaso eta berarekin batera geratu zen bakarra. Eibarko beste neska-mutilak ere joanak ziren, autoa hartu eta beren herrira itzuliak seguru asko, baina beste hura ez, beste hura hantxe zegoen artean ere, Xepek beretzat nahiko zukeen altxorraren jabe: gau oso bat Itsasoren aldamenean.\nItsasok planeatu bezala, areto nagusira koltxoi bat eta burusi batzuk eraman eta hantxe egin zuten lo eibartarrak eta biek. Loak hartu aurretik, ordea, gaztetxeko horma zaharretatik zehar Xeperen belarrietaraino mingarri heldu ziren aiuri, alarau, urruma, orroa, marruma eta arrantzak eginarazi zizkien plazerraren zoramenak.\nEz zitzaion erraza izan loak hartzea baina eguna ondo argitua zen Xepe esnatu zenerako. Itsaso eta eibartarra ere esna zeuden, areto nagusitik Xeperen gelaraino heltzen ziren hainbat mugimenduren zarata definigaitzek salatzen zutenez. Halako batean oinotsak entzun zituen Xepek areto nagusitik kanpora, korridorean lehendabizi eta eskaileretan behera gero.\nPixagalez larri, jaiki eta, galtzontzilotan, komunera jo zuenean, gaztetxean bakarrik geratu zelakoan zegoen Xepe, baina ezustean Itsasorekin egin zuen topo korridorean. Komunerantz zihoan hura ere, baina Xepe baino are biluziago, larrugorri bizian.\n— Barkatu —esan zuen Xepek dardarka, baina ez zuen atzera egin. Errotik moztua zitzaion pixagalea. Itsasoren gorputzari begira geratu zen liluratuta.\n— Ez zagok zer barkaturik, Xepe —naturaltasun osoz hitz egin zion Itsasok, biluztasun erabateko hartaz lotsatu gabe, ezer estaltzeko keinurik egin gabe—. Hiri tokatzen zaik lehena joatea komunera, heure etxean hago eta.\nAztoraturik, urduri, komunean sartu eta, estuasun hartan, pixa egiteko gauza ere ez zen izan Xepe. Irten zenean Itsaso komunerako txandaren zain aurkitu zuen, bularretakoak eta kuleroak jantzita ordurako.\nItsasok komunetik irten eta arropa guztiak jantzi zituenean, bion artean eraman zituzten koltxoia eta burusiak areto nagusitik Xeperen gelaraino. Emandako laguntza guztiarengatik eskerrak eman zizkion Itsasok Xeperi gaztetxetik irten baino lehen.\n— Portatu haiz, Xepe. Tipo legala haiz benetan.\nDiskogailuan musikarik jarri gabe, areto nagusiko leihotik kale aldera begira geratu zen Xepe. Gaztetxeko kanpoko atetik irteten ikusi zuen Itsaso, bere amets galdua, kalean aurrera gero eta urrunago, etxerako bidean. Itsaso begien bistatik galdu eta gero ere leihotik begira jarraitu zuen Xepek. Ez zegoen mugimendu handirik. Gazte jenderik batere ez. Ogia eta egunkaria eskuan hartuta etxera itzultzen ari ziren gizonezko zein emakume asko, bakarrik gehientsuenak. Batzuk hala ere presarik gabeko berriketan lotzen ziren kale erdian.\n— Ba al dakik zer etorri zitzaidan burura Itsaso gaztetxetik irteten ikusi eta gero? —galdetu zidan Xepek, Itsaso biluzik ikusteko hain abagune iheskorra eman zion egun hartako gertaeren kontaketa amaitu zuenean—. Aspaldian ikusi gabeko lagun zaharra: nire Mobylette gorria. Hura behar nian gaztetxetik eta herritik ihes egiteko.\nBaina ez zuen kontsolamendu hori ere izan, motorra gurasoen etxapeko garajean ondo gordea zegoen eta.\nEz dut uste loak hartzeko adina barne bake izango zuenik, baina leihotik begira aspertu zenean ohean sartu zen berriro Xepe. Asanbladan erabaki bezala, Pasaiako badiako sarraskia salatzeko enkartelada egitekoak ginen eguerdi hartan eta kartelen bila gaztetxera joan ginenean hantxe aurkitu genuen Antijos, Xingular eta hirurok. Beheko pisuko armairu zahar baten barruan giltzapean gorderik geneuzkan kartelak eta Xeperen gelaraino sartu behar izan genuen hari armairuko giltza eskatzeko.\n— Oraindik lotan, Xepe? —komentatu zion txantxetan Xingularrek—. Horrela ez diagu berehala reboluzioa egingo.\n— Buru barruan izango dik honek reboluzioa seguru asko, ez al da hala, Xepe? —komentatu nuen nik, txantxa giro hari egoki iritzirik, Antijos eta Xepek astebete lehenago izandako liskarra gogoan.\n— Beheko armarioko giltzarik ba al daukak? —galdetu zion, lehor, txantxarik gabe, Antijosek.\nAltxatu gabe eta ezer esan gabe, gaumahaitik giltzatakoa atera eta Antijosen eskuetara bota zuen Xepek.\n— Gaur ez al daukak telefonoak txikitzeko gogorik? —bota zion mesprezuz Antijosek gelatik irten aurretik—. Gaurkoa duk ba egun aproposa horretarako.\nXingular eta biok ez genuen asmatu zer esan eta Xepek ere ez zion ezer erantzun Antijosi. Gorputza jiratu eta burua besoekin estaliz guregandik isolatzeko keinua egin zuen.\nAntijos eta Xingular korridorean zirela, lehengusuari animoak emateko ahalegin txiki bat egin nahi izan nuen.\n— Hator gurekin, Xepe. Erakutsi iezaiok Antijosi barruan daukaan indar hori.\nBesoak destolestuz eta burua altxatuz isolamendua hautsi eta haserre egin zidan oihu orduan:\n— Nik ez zaukaat inori ezer erakutsi beharrik. Sartu ezazue zuen reboluzio perfektu hori ipurtzulotik!\nXepe gabe egin genuen, noski, enkartelada eguerdi hartan. Hogeita hamar lagun inguru bildu ginen eta, nahiz eta, igande eguerdiko ordu batetik aurrera beti gertatu ohi zen bezala, jende asko ibili kalean, ez zen batere istilurik sortu. Hori bai, badaezpada ere eguerdi hartan egin behar zuen emanaldia bertan behera uztea erabakia zuen aldez aurretik Udal Musika Bandak.\nGu kalean enkartelatuta geunden bitartean, gelan zeuzkan trasteak plastikozko boltsa batean bildu eta boltsa eskuan hartuta etxera jo zuen Xepek isil-isilik. Lau asteko erbesteratze baten amaiera zen hura. Lau aste gogor eta ahaztezin baitzituen emanak Xepek etxetik kanpo, gaztetxean apopilo.\nAmak zabaldu zion atea etxean, besarkadarik gabe, musurik gabe, ezpainetaratu nahian zebilkion irribarrea uxatzeko ahaleginetan.\n— Etorri zara azkenean ere. Pasa, pasa, eta dutxa bat har ezazu oraintxe bertan, Jainkoaren izenean. Hori da hori kristauaren itxura!\nEtxe barruan sartu eta korridorean pixka bat aurrera eginik, aldamenera begiratu eta Joxe Ramon eta aita ikusi zituen egongelako telebista aurrean eserita, tenis partidu bati begira. Egongelan sartu gabe, ate ondotik agurtu zituen Xepek aita eta anaia. Ez zekien zer esan, zer egin, non sartu.\n— Zer? Interesantea partidua?\n— Bizi al haiz? —esan zion aitak, besaulkitik altxatu gabe—. Konturatu al haiz behingoz etxean baino hobeto ez hagoela inon? Ba ez ezak sekula ahaztu ikasitako lezioa. Aditu al duk?\n— Ikusteko dago honek ezer ikasi ote duen, aita —pozoina zerien Joxe Ramonen hitzei—. Oraingoz bazkari gozoaren usainera etorririk izango da hau, aspaldian ganorazko jatordurik egin gabe egongo da eta.\nEzer gehiago esan gabe dutxara jo zuen Xepek, Anjel Mari —inguruko herriren batera futbol partidua jokatzera joana seguru asko— etxean ez egokitzea zorte handia zela pentsatuz, bestela seguru asko are gogorragoa izango baitzen une zail hura.\nBazkalorduan, aitzitik, ez zen inor sartu Xeperekin. Aldez aurretik Xeperi errietarik edo galdera konprometiturik ez egiteko ados jarriak zirela zirudien. Baina hala ere amak nahigabe handia eman zion zorioneko lan eskaintzaren misterioa argitzean. Aurrezki Kutxa Munizipalak telebistarako egin behar zuen spot publizitarioan parte hartzeko aukera zuen Xepek, baina oso lan eskasa zen hura: ordubete baino gehiago ez zuen pasatuko estudioan, ez zen segundu bakar batean baino agertuko pantailan eta irabaziko zuen dirua huskeria miserablea izango zen, bidaia eta bazkaria ordaintzeko lain doi-doi. Gezurra izan gabe ere, tranpa ustela izan zen, beraz, lan eskaintzarena, nahiz eta amak bazuen erabilitako amuaren eskasia zuritzeko arrazoibiderik: apala izan arren, eskaintza hura beste bat edo batzuen abiapuntu izan zitekeela agian... Xeperen arima ez zegoen, ordea, egun hartan esperantzarekin adiskidetzeko moduan, nahigabearen eta etsipenaren mende baizik. Geratzen zitzaion ilusio bakarra zapuztua zion albisteak.\nBazkalondoan, loroari eta Mobylette gorriari heldu zien Xepek etsi-etsian, munduarekin lotzen zuen soka bakarra azken lau asteetan berarengandik urrun izandako bi gauza haiexen hariek baino osatuko ez balute bezala. Loroan RIPen zinta sartu, bolumena altuenean jarri eta, aurikularrak belarrietara itsatsita, Urrategi mendi auzunera jo zuen motorrean, Mahoma kantariaren ahotsak akuilatua: «Enamorado de la muerte, su belleza me atrapó...» Ondo ezagutzen zuen bide hura eta, aldapak eta motorraren indar eskasak uzten zion neurrian, bizi-bizi jo zuen gorantz, zuzenguneetan azeleragailua azken muturreraino teinkatuz eta bihurguneetan ahalik eta gutxiena nasaituz. Gora heldu baino kilometro eta erdi bat lehenago bazen beti azeleragailua doi-doi nasaitzea eskatzen zion bihurgune itxi samar bat. Handik pasatzean beti galdera bera bururatzen zitzaion: zer gerta ote zitekeen bihurgune hura azeleragailua nasaitu gabe ematen saiatuz gero? Baina egun hartan —bere barruko desosegu amorratuak hartaraturik— galdera temoso hari behingoz erantzun zuzena aurkitzeko egin beharreko ikerlanari ekiteko prest zegoen Xepe.\n— Banekian erori egin behar nuela, banekian, eta erori egin nahi nian, zartada handia hartu nahi nian... Baina bai zera! Belaunean urratu txiki bat besterik ez... Motorra, berriz, hura bai ederki, bere kasa tranbalaka bidean aurrera lehenengo eta pendizean behera gero, txikitu arte. Kaka zaharra!


Korrika badator, gaztelaniaz 'que vienen los vascos' • ZUZEU\nBadirudi ez ditugula lezioak ikasten. Itsu gaudela -emozio eta hunkimenduen malko artean- Korrikaren testiguko ikurrina erriberako haizeak ferekatzen duela ikusita. Nafar kontserbadoreak asaldatu egin dira, beren zona ez baskofonotik ikur abertzaleak laster batean ikustean, eta oihukatu dute, que vienen los vascos aski ezaguna, Korrika badatorren ordez. Kasu, nehoiz ez naiz jarriko Sergio Sayasen alde, jainkoak libra nazala halako madarikaziotik, eta are gutxiago euskara putzu sakon eta ilunean ondoratu nahi dutenen alde, baina tira, bada garaia akatsetatik ikasteko. Ez dadin berriz ere Gipuzkoan gertatu zena errepika. Legegintzaldi hau ez dadin izan gau udatiar bateko ametsa, hemendik 8-10 urtera. Gobernuan egotea baino, irautea baita garaipena. Irautea eta eragitea. Epe motzeko lorpen iragankorrak baino, askoz ere garrantzitsuak baitira epe luzeko aldaketa ttikiak. Jendarte oso bat aldatzeko gai diren aldaketak. Eta EAJk badaki zerbait hontaz.\nQue la presidenta del @parlamentoNA vaya así y con esa ikurriña es impropio de su cargo, además de lamentable. A mí no me representa. pic.twitter.com/cjTYl3qy36\n— Sergio Sayas (@sergiosayas) 2017(e)ko apirilak 9\nErriberan ikurrina euskararen sinbolo gisa dantzan jartzea akats mardula da. Mesede gutxi egiten diona Nafarroaren euskalduntzeari, Nafarroako aldaketari eta inoiz gerta litekeen Euskal Herriaren berregituratzeari. Ez baldin bagara gai nafar jendartearen irakurketa zuzena egin eta berau aldatzeko estrategia bat eratzeko gai, akabo gara.\nAipatu guztiaren ondorioa da nafar hezkuntza sailburu, Jose Luis Mendozaren dimisioa. Aldaketak tentuz egin behar baitira, ezen, hala egiten ez baldin baditugu, baliteke legegintzaldia amaitzean geure buruak duela 10 urte baino atzerago topatzea berriz ere. Lan eskergarekin aurretik. Espero dezagun beranduegi ez izatea.\nIkurrina, korrika, Sergio Sayas, UPN\nPier Paolo Pasolini, santu heretikoa\n2 pentsamendu “Korrika badator, gaztelaniaz ‘que vienen los vascos’”-ri buruz\nErgalarrea 2017-04-13 23:44\nLucasekin erabat ados. 100 urte abertzaletsunak eta deus ikasten es\nEuskalgintzan ere oker handiak eginez,\nZer pintatzen du ikurriñak lekukoari loturik?\neuskaldun bat 2017-04-15 12:23\nOso oker zaudete biok! Ulertzen dut zuen ideiaren oinarria baina kasu honetan oker zaudete.


Inaktiboak diren pertsonak aktibo bihurtzeko, Mugiment egitasmoa aurkeztu dute - Azkoitia - Maxixatzen.eus\nInaktiboak diren pertsonak aktibo bihurtzeko, Mugiment egitasmoa aurkeztu dute\nMaxixatzen.eus 2020-01-31 13:26\nAurkezpenean parte hartu dute ordezkariak.\nJavier Zubizarreta Azkoitiko alkateak eman dio hasiera aurkezpenari, eta nabarmendu du ikuspegi komunitariotik Udalaren helburua dela "herritarren osasuna zaintzea". Horretarako, elikadura eta jarduera fisikoa "giltzarriak" direla gehitu du alkateak. "Pertsona inaktiboei baliabideak eta laguntza eman nahi dizkiegu beraien egunerokotasunaren ohitura onak har ditzaten. Pertsona aktiboak nahi ditugu, osasunean horrek duen eragin positiboarekin", azaldu du Zubizarretak.\nJakinarazi duenez prebentzio mahaian ere lanean ari da Udala Azkoitia osasuntsua, Azkoitia bizia leloarekin. "Egitasmo honek besta programa eta saiakera batzuk osatzeko balioko du, beti ere fokoa pertsonen bizi kalitatean eta osasunean jarrita", adierazi du alkateak. Azkoitiko biztanleriaren %19,1ak 65 urte baino gehiago ditu, eta erakundeek zerbitzuak eskaintzeko "herritarren profila eta kolektibo desberdinen errealitateak" oso kontutan hartu behar dituztela azpimarratu du. "Adin batetik aurrerakoak dira gutxien mugitzen direnak, orokorrean, eta horientzat aproposa da Mugiment programa", gehitu du Zubizarretak.\nMalen Ruiz de Azua Mugiment programako idazkaritza teknikoko partaideak hartu du hitza segidan. Azkoitiko Udala zorionduz hasi du agerraldia. "Euskadi Mugiment Euskadi osoan zabaltzen ari den proiektua da; helburua da Euskadi aktiboagoa lortzea, pertsona inaktiboak aktibo bihurtzea, alegia", azaldu du Ruiz de Azuak. Munduko Osasun Erakundeak gomendatzen dituen jarduera fisikoa egiten ez dituzten pertsonak inaktibotzat hartzen dira, eta horiengana iristea da programaren asmoa.\nErakunde desberdinen artean lankidetza du programak. "Pertsona inaktiboena iritsi nahi bada, uste dugu jarduera fisikoaren sustapena ez dela eman behar soilik kirol arlotik. Ikuspegi zabalagoa behar da, eta horregatik sendoa da erakundeen arteko lankidetza", adierazi du. Bestetik, orientazio zerbitzuaren lan ildoa azaldu du. "Orientazio zerbitzuak pertsona inaktiboei bideratutako zerbitzuak dira espreski. Pertsona horiengana iristeko tresnarik eraginkorrena da hori", gehitu du Mugiment programako partaideak. Orientazio zerbitzu horien helburua da pertsona inaktiboetan jokabide aldaketa ematea.\n"Ahalik esku-hartze onena" egiten ahaleginduko dela azaldu du Azpiazuk. "Ikusten dut badagoela potentziala, jende asko dagoela murgilduta, eta badaukagula materiala eskuartean zerbitzua aurrera eramateko. Jarduera fisikoa egiteak onura dakar, baina pertsona bakoitzean zentratzea ere garrantzitsua da", azaldu du kirol zerbitzuko orientatzaileak. Pertsona bakoitzak behar duen tratua izango duela adierazi du. "Garrantzitsua da pertsonak entzutea eta horiei harreman goxoa ematea. Pertsonaren beharrak zein gustuak zein diren ezagututa eta bere egunerokotasuna jakinda, pertsonalizatutako zerbitzua eskaintzen saiatuko gara", esan du Azpiazuk. Harremanetarako, koz@azkoitia.eus helbide elektronikoan edota 688 76 39 63 telefono zenbakia eman ditu Ainhize Azpiazuk.\nAlazne Ezkurra Azkoitiko osasun etxeko buruak aurreratu duenez, kirol orientazio zerbitzua otsailaren 11n jarriko dute martxan. Azkoitiko osasun etxean astean egun bat jarriko dute horretarako: asteartea. Paziente guztientzako egongo da zabalik orientazio zerbitzua, baina "bereziki", paziente kronikoak, gehiegizko pisua dutenak eta obesitatea dutenak artatuko dituzte zerbitzuan. Ezkurrak nabarmendu du, medikuen edo erizainen kontsultetatik pasatzea nahitaezkoa izango dela orientazio zebitzura bideratzeko. "Aukera paregabea da guretzat eta paziente guztientzat", azaldu du osasun etxeko buruak.\nArantxa Uranga Eusko Jaurlaritzako Osasun Saileko osasun sustapenerako teknikariak desberdinen arteko lankidetza azpimarratu du. "Pertsona bat zerbitzura iristen denean bere osotasunean hartzen da, bere baliabideak, bere gustuak eta bere testuingurua kontutan hartuta. Programaren arrakasta hor dagoela adierazi du Urangak. Iñaki Iturriotz Gipuzkoako Foru Aldundiko Kirol Zerbitzu buruak hainbat datu eman du. Adierazi duenez, Gipuzkoako biztanleriaren %32ak ez du lortzen jarduera fisiko gutxienekoari heltzea. Emakumeak %34 eta gizonak %10 direla argitu du. Gainera, %47ak ez du lortzen gustatuko litzaiooken bezainbesteko jarduera fisikoa egitea. "Oso eredugarria ari da izaten erakundeen arteko elkarlan prozesua", azaldu du Iturriotzek. Azkoitiko Udalak egiten duen "apustua" herritarrentzat "oparia" izango dela esan du.


Rosa Martínez Rodríguez - Wikipedia, entziklopedia askea.\n2016ko uztailaren 11 - 2019ko otsailaren 15a - María Carmen Iglesias Camarero (en) →\n2016ko urtarrilaren 2a - 2016ko maiatzaren 3a\nLeón, 1975eko abuztuaren 7a (45 urte)\nRosa Martínez Rodríguez (León, 1975) euskal politikaria da, Eusko Legebiltzarrean Elkarrekin Podemoseko taldearen koordinatzailea dena. Bizkaiko diputatua izan zen Diputatuen Kongresuan XI eta XII. legealdietan Podemos eta Unidos Podemos hautagaitzekin hurrenez hurren.\nRosa Martínezek politika zientzia ikasi zuen Universidad Complutense de Madrid-en eta bere formakuntza Frantzian jarraitu zuen, Grenobleko Unibertsitatean Historiako graduondo bat ikasiz. Rosa Martínezen ibilbide politikoa EQUO Berdeak alderdian hasi zen eta honen bozeramaile federala izan zen 2014tik 2018ra. 2019an EQUO uztea erabaki zuen Elkarrekin Podemoseko legebiltzar-taldeko koordinatzailea izateko.


Venoten kremak eraginkortasuna erakutsi du Martha erabiltzearen esperientziaren adibidean\nErabilera esperientzia Venoten\nMartha-k (Bonn) Venoten aplikazioaren berri eman zuen\nAholkulari gisa egindako lanak, egun guztia oinetan eman behar izan nuenean, barizeak zer diren jakiten lagundu ninduen. Hantura eta min mina arratsero agertzen zen, eta geroago hasi nintzen ikusten hankak zain puztuz estalita eta puztuta nola zeuden. Desegin ez ziren ubeldurak agertu ziren. Ikaragarria izan zen! 36 urterekin, ez nengoen horrelako argazki baterako prest!\nArazoa konpontzeko, ukendu eta krema ugari eskuratu ditut. Horietako asko garestiak ziren, baina ez nintzen ohartu horiek erabiltzearen eraginaz. Erliebea aplikatu zen unean etorri zen eta sintomak, aldiz, areagotu egin ziren. Zoritxarrez, garai hartan ez nuen batere astirik medikuak bisitatzeko eta nire kabuz aurre egin behar izan nuen.\nAmak, dagoeneko probatu duena, Venotenek benetan lagun dezakeela esan zidan. Harritu egin nintzen krema hau ez nuelako inon ikusi merkatu irekian, baina oso ezaguna izan zen barizeak zituztenen artean. Garai hartan nire egoera etsita zegoen; beldur handia nuen bi urte barru ebakuntza egiteko, sendagai eraginkorrik topatuko ez banu.\nZalantzak nituen, baina eskaera webgunearen bidez egin nuen. Ordenatzeko mekanismoa erraza da, gomendioak jarraitu behar dituzu eta paketea egun gutxitan etorri zitzaidan. Txukun ontziratutako kaxak nola erabili argibideak zituen, beharrezko informazio guztiarekin.\nKremaren lehen inpresioa positiboa izan zen: osagai naturalak, kontraindikaziorik ez, kolore eta usain atseginak, erraz xurgatzen direnak eta hondakinik uzten ez dutenak. Lehen erabiltzen nituen beste bitarteko guztiak alde batera utzi nituen. Egunean bitan aplikatu nuen hanketako larruazal lehorrean erabat xurgatu arte, min egiten zuen tokian - izterretik orkatilaraino. Sentsazioak atseginak izan ziren.\nVenotenen inguruko nire inpresioak\nKremak sintoma mingarriak arintzen ditu aplikatu eta minutu gutxira. Zenbat eta gehiago larritu, azkura eta min mina egin, orduan eta gehiago erabili nuen krema hau.\nAldaketa ikusgarriak astebete inguru igaro ondoren nabaritu ziren. Hantura desagertu da eta azala arinagoa da. Zainak jada ez ziren pultsatzen. Lehen aldiz, gauez normaltasunez atseden hartu ahal izan nuen karranpa mingarririk gabe.\nHiru aste igaro ondoren, hankak ia itxura ona zuten. Hilabete igarota, jada ez ziren puztu, mina guztiz desagertu zen. Lanaldiaren amaieran ere lasai egon ninteke oinetan ondoezik gabe. Akats estetiko guztiak igaro dira, eta larruazala bere kolore osasuntsura itzuli da armiarma zainik gabe. Orain ez dut zalantzarik gonak janzteko, nire hankak aurreko itxura osasuntsura itzuli baitira.\nBi hilabete inguru erabili ditut Venoten emaitza lortzeko. Orain prebentziorako aginduko dut, arazoa prebenitzeko errazagoa delako beti.\nEsperientzia pertsonaleko aholkuak\nErabili ditudan tresna guztien artean Venotenek bakarrik lagundu dit. Beste batzuei buruz esan dezaket: dirua ez da haizea. Krema honek nire arazoari aurre egiten dio eta zalantzarik gabe lagunduko zaitu, ez izan zalantzarik! Guztiei gomendatzen diet eta azkenean denak pozik daude.\nBaina krema erosteko asmoa baduzu, guneko ordezkari ofizial baten eskutik soilik. Beste toki batzuetan ez duzu jatorrizko Venoten aurkituko, beraz, denbora eta dirua xahutu ahal izango duzu. Kontuz ibili eta ez egin barizeak ni bezala.


Metodologia diziplina bat arautu edo helburu zehatz baterako burutu beharreko prozesuko urrats eta jarduera sistematikoen multzoa, metodoa alegia, nola definitzen diren aztertzen duen arloa da. Adibidez, metodologia edo metodo zientifikoa aipatzen da, zientzia egiteko ikerketan bete beharreko printzipio eta arauak adierazteko. Metodoaren arazoa Francis Baconek adierazi zuen indukzioaren alde agertu zenean; Descartesek, berriz, zalantza metodikoa eta frogaren irizpidea aztertu zituenean, eta Galileok, izadiaren behaketa zehaztasunez egiteko neurketak erabiltzen hasi zenean.\nMetodologia diziplina bat arautu edo helburu zehatz baterako burutu beharreko prozesuko urrats eta jarduera sistematikoen multzoa, metodoa alegia, nola definitzen diren aztertzen duen arloa da. Adibidez, metodologia edo metodo zientifikoa aipatzen da, zientzia egiteko ikerketan bete beharreko printzipio eta arauak adierazteko. Metodoaren arazoa Francis Baconek adierazi zuen indukzioaren alde agertu zenean; Descartesek, berriz, zalantza metodikoa eta frogaren irizpidea aztertu zituenean, eta Galileok, izadiaren behaketa zehaztasunez egiteko neurketak erabiltzen hasi zenean. Zientzian erabiltzen diren metodo orokorrak hauek dira: * Indukzioa, edo orokorra ez denetik orokorragoa denera iristen saiatzen den metodoa, a posteriori gisa ere ezaguna. * Dedukzioa, edo unibertsaletik partikularrera doan metodoa, a priori gisa ere ezagutua. * Analisia, edo konplexua dena bere osagaietan banatzen duen metodoa. * Sintesia, edo konplexua dena berriro egituratzen duen metodoa. * Definizioa. * Zatiketa. XVIII. mendearen bigarren erdialdetik aurrera zientzia berriak sortu eta garatu zirenez, zientzia bakoitzari bere metodo arazo bereziak sortu zitzaizkion. Ondorioz, zientzia bakoitzak bere metodoa gauzatu eta zehaztu du. (eu)\nMetodologia diziplina bat arautu edo helburu zehatz baterako burutu beharreko prozesuko urrats eta jarduera sistematikoen multzoa, metodoa alegia, nola definitzen diren aztertzen duen arloa da. Adibidez, metodologia edo metodo zientifikoa aipatzen da, zientzia egiteko ikerketan bete beharreko printzipio eta arauak adierazteko. Metodoaren arazoa Francis Baconek adierazi zuen indukzioaren alde agertu zenean; Descartesek, berriz, zalantza metodikoa eta frogaren irizpidea aztertu zituenean, eta Galileok, izadiaren behaketa zehaztasunez egiteko neurketak erabiltzen hasi zenean. (eu)


Egitaraua eta Kartela - Donostia Kultura\nEgitaraua eta Kartela\nCOVID19 dela eta, ezinezkoa izan zen 2020ko edizioa egitea.\n2019ko Kartela - "Flor"\nArgazkilaria: SONIA URREIZTI GURPEGUI\nKartelean agertzen den argazkiak irabazi zuen iaz egindako IV. Su Artifizialen Argazki Lehiaketa. Egilearen hitzetan, “argazki xumea baina, aldi berean, polita eta normalean suei ateratzen zaizkien argazkietatik diferentea da”. Soniak dio lore baten antza duela eta nahiko argia geratu zitzaiola; halaber, suaren oinarria —kearen eraginez batzuetan huts egiten duena— nahiko simetriko agertzen dela. Argazkia Kontxa pasealekuko “Fleming-i omenaldia” eskultura dagoen terrazatik atera zen 2018ko ikuskizun piromusikalean.\nSoniari betidanik gustatu zaio argazkigintza. Txikitan amonari argazki-kamerak hartu eta ikusten zuen guztiari argazkiak ateratzen zizkion; baina, berak dioen moduan, “karreterik gabe, jakina”. Azken urteetan argazkigintzarako bere zaletasunak gora egin du eta, horren ondorioz, hainbat sari eskuratu ditu.\nAste Nagusia weba - Su artifizialen lehiaketa\nHistoria eta Musika\nEpaimahaia, Sariak eta Irabazleen zerrenda\nSarrerak eta apustuak\nPiroart - Pirotekniari buruzko ataria


Haurren elikadura. Pikotajea saihestu behar da? | Consumer\nHaurren elikadura. Pikotajea saihestu behar da?\nOrdu artean jatea oso onuragarria izan daiteke haurrentzat, baldin eta txikitzeko aukeratutako elikagaiak osasungarriak badira.\nOrdu artean txikitzea txarra da, oso txarra, eta kosta ahala kosta saihestu behar da, batez ere haurren artean. Baliteke hori izatea herritar gehienek anglosaxoiek "snacking" deitzen dioten ohiturari buruz duten pertzepzioa, eta guretzat "pikotar"-aren antzekoa izango litzateke, hau da, ordu artean jatea, mokaduak egitea edo janari nagusietatik kanpo zerbait arina jatea. Ordu artean txikitzeak gizendu egiten du, eta beste desoreka nutrizional batzuk eragiten ditu. Baina kontua da hori ez dela horrela, edo, behintzat, ez beti. Mokadua kaltegarria izatea ez da jaten den kopuruaren eta jaten den maiztasunaren araberakoa, jateko hautatzen diren elikagaien kalitatearen araberakoa baizik. Ondoren, mokadutxoak zergatik duen ospe txarra azalduko dugu, are gehiago haurren mokokoaren kasuan, maiz jateak dituen onurak azalduko ditugu, eta mokokada osasungarria egiteko ideiak emango ditugu.\nHaurren mokadutxoa: zergatik du fama txarra?\nHerritarrek pikoteoari buruz duten iritzi negatiboak jatorri asko ditu: lagun edo senitartekoen aholkuak eta komunikabideetako mezuak, helduei nahiz haurrei zuzentzen zaizkien osasun arloko profesionalen gomendioak eta elikadura-gidak. Elikadura- eta nutrizio-hezkuntzako material gehienetan, mokadurik ez egitea gomendatzen da, eta ohitura hori arazotzat jotzen da. Hala ere, ordu artean jatea ohitura osasungarria den ala ez baloratzean, funtsezkoa da zer pika den jakitea.\nOro har, ordu artean jaten diren elikagaiak gantz saturatu, azukre eta gatz ugariko produktuak dira.\nGidariek ez dute azaltzen, ez dute ñabardurarik egiten edo batzuetan ez da behar bezala irakurtzen; izan ere, mokaduaren eragozpena hauxe da: ordu artean jaten diren elikagaiak, oro har, koipetan (saturatuak), azukreetan eta gatzetan aberatsak izatea: gazta-puska bat, galletak, txokolate-zati bat, baso bat zuku, freskagarri-lata bat, izozki bat, opil bat…\nElikadura arloko Segurtasunaren eta Nutrizioaren Espainiako Agentziak (AESAN) haurrentzako elikadurari buruzko gidan adierazten duen bezala, picoteoa ohitura txarra da, oso kalorikoak diren elikagaiekin egiten baita, eta, aldi berean, ez dute beste mantenugairik dieta orekatzeko. Gozokiak, pastelak, litxarreriak edo opilak jateak lagundu egiten dio haurrari “pisua handitzen, bere dietan kaloria hutsak gehitzen eta, epe luzera, gizen bihurtzen”.\nMaiz jatearen onurak\nNutrizioan, dietetikan eta osasunean diharduten adituek eta erreferentziazko erakundeek adierazten dute haurrek nahi dutena jan behar dutela eta helduek eskaintzen dieten horretatik nahi dutena (jakina, helduek elikagai osasungarriak proposatzen dituztela). Horretarako, honako premisa hau hartu behar da kontuan: haurrek modu osasungarrian jateko estrategiarik onena etxean elikagai osasuntsuak bakarrik izatea eta adibidearekin predikatzea da.\nHaurrek otordu nagusien artean gosea dutenean, gosea ase beharko lukete. Eta horrek ez ote du pisua handituko? Alderantziz: maiz jateak ez du gosez hurrengo jakira iristea galarazten, eta hori elikagai kalorikoagoen aldeko lehentasunarekin lotzen da. Gainera, helduetan nahiz haurretan, ikerketek egiaztatu dute maizenik jaten dutenek arrisku gutxiago dutela gizentasuna, hipertentsioa eta hiperkolesterolemia izateko, eta arrisku hori argi eta garbi lotuta dagoela bihotz-hodietako gaixotasunarekin. Hori bai, onurak elikagai osasungarriak hautatzen dituztenentzat dira.\nMokadu osasungarriak egiteko ideiak\nOrdu batetik bestera ibiltzeak onurak dakarzkigu. Hona hemen jaki-biltegian izan beharko genituzkeen aukera batzuk, bai guri bai gure txikiei jateko gogoa sartzen zaienean:\nFruta freskozko pieza bat.\nFruitu lehor, gordin edo txigortu eskukada bat, gatzik gabe.\nFruta lehortuen eskukada bat (orejoiak, mahaspasak, mahaspasak…).\nOgi xerra bat (integralik onena) oliba-olioarekin.\nArto- edo arroz-opiltxoak.\nJogurt bat (azukrerik gabea, eta hobe naturala eta gaingabetua).\nOgi-makilatxo batzuk, ahal dela integralak eta oliba-olioz eginak.\nEtxean egindako krispetak, zartaginean eginak, oliba-olio txorrotadatxo batekin.\nhaurren elikadura niños snacks-eu ordu artean jan picoteo infantil-eu


Gobernuak bi errepidetako zorua berrituko du - Sakana - Guaixe.eus\nGobernuak bi errepidetako zorua berrituko du\nGuaixe 2021-05-20 11:00\nAutobia asfaltatzeko lanak. Argazkia: Nafarroko Gobernua.\nLizarragako portua eta Etxarri Aranatz arteko errepide zatia eta Sakanako Autobian (A-10) Lakuntza eta Altsasu arteko hainbat tartetan. Zoru berritzeak bide segurtasuna hobetzeko eginen ditu.\nNafarroako Gobernuak Lurralde Kohesiorako Departamentuak, Herri Lanen eta Azpiegituren Zuzendaritza Nagusiaren bitartez 5 milioi euro inbertituko ditu Nafarroako Errepide Sareko 10 errepidetako tartetan zorua konpontzeko. Errepide horien zoruaren egoerak “berehalako jarduketa” eskatzen du eta errepide tarte horietan zorua konpondu eta birgaitu eginen da. Gaurko bilkuran foru administrazioak hobekuntza lan horietarako kontratazioa baimendu du.\nKonponketak eginen diren errepideen artean Sakanako bi daude. Alde batetik, NA-120 errepidea, Lizarragako portuko iturri gaineko bihurgunetik (31. km) Etxarri Aranazko sarreraraino (38. km). Bestetik, Sakanako Autobian (A-10) Lakuntzako gasolindegi paretik (15,5 km) Altsasuko Dermau industrialde pareraino (29,5 km). Bi puntu horien artean hainbat tokitan berrituko dute zorua. Lan bakoitzaren exekuzio-epea lau astekoa da.\nHerri Lanen eta Azpiegituren Zuzendaritza Nagusitik bide horiek zirkulaziorako errodadura azalera seguruago eta erosoago batekin hornitu nahi ditu lan horiekin, erabiltzaileen bide-segurtasuna bermatzeko. Kontserbazio Zerbitzuko langile teknikoek eginiko azterketak agerian utzi du, seinaleztatutako tartetan, itxuragabetasunak existitzen direla pneumatikoak bide-zorua ukitzen duen unetan, hala nola narriadura bat zoruaren geruza multzoaren kohesioan; gainera zenbait kasutan bide-zoru atalak altxatuta daude, eta horrez gain zuloak eratzen hasiak dira.\nGizartea Altsasu Etxarri Aranatz Lakuntza Lizarraga


Ardi Txikia Beti Bildots\t2014-12-05 22:08\nAurten be ezingo dot azokara joan.\nArdi Txikia Beti Bildots\t2014-11-25 23:51 Jan edanak\nParis. Argien uria esaten deutse. Eta argien uria da. Edonon dagoz. Edozelangoak. Edozein ordutan. Argiak: koloretakoak, gorriak, berdeak, azulak, beilegiak. Argiak: argiagoak, ilunagoak, argitik ilunera egiten dabenak, txipristindunak, intermitenteak. Argiak: seinaleetan, semaforoetan, dendetan, kalean, etxe-barruetan...\nMundua Konpondu Guran\t2014-11-24 17:42\nEzin da esan politikea dala ustelduta dagoan alor bakarra.\nTestuen itzultzailea eta musika-interpretea zein antzezlea\nArdi Txikia Beti Bildots\t2014-11-17 22:16\nEta buruan hori berori nerabilela, piano-jotzaileari itaundu neutsan, ia esperimentazino-saioren bat egitea posible ikusten eban, ia testu idatzi bati musikea ipiniko ete eutsan itzultzaile bat ondoan eukala testua interpretetan, ia ze eretxi ete eukan.\nMundua Konpondu Guran\t2014-11-17 18:57\nArgi-argia izango ete alderdi bakotxaren jarrerea? Ala xake jokoak jarraituko ete dau? Hauteskundeen biharamonean esandakoaren arabera jokatuko ete dabe? Erantzuna ondorengo asteetan.\nShakespeare bertsolari (II)\nArdi Txikia Beti Bildots\t2014-11-03 13:00\nShakespeare bertsolari saioa aurreratu neutsuen aurreko post-ean, eta kronika txiki bat egitera nator oraingoan. Prentsan, gitxi-asko, euki dau oihartzuntxua. Bertsolaritzea eta itzulpengintzea lotzea zan saioaren helburua, eta ez egoan argi zer ete zan joan zan asteko saioa: bertso-saioa, itzulpen-tailerra ala biak; beharbada horregaitik ez zan jente asko gerturatu...\nSagar ustelak harrapau guran\nMundua Konpondu Guran\t2014-10-31 19:06\nEspainiako politikagintzan populismoa izango ete da nagusi? Nagusi izango ete da lider kariskamatikoak esandakoari jarraitutea eta sasisoluzinoak aurkeztea?\nMundua Konpondu Guran\t2014-10-30 17:56\nNor aspertuko ete da Zamudion asteburu honetan?\nBizkaie! 2014-10-23 13:29 Bertsolaritzea\nEkitaldiak bertso-saio baten egiturea izango dau, eta sukaldari nagusiak Juan Garzia –obrearen itzultzailea–, Jon Martin –bertsolaria eta idazlea– eta Miren Ibarluzea –bertsolaria eta itzultzailea– izango dira, Idoia Nobleren gidaritzapean.\nKurasanak eta croissantak\nArdi Txikia Beti Bildots\t2014-10-22 13:47 Bertsolaritzea\nTxangoa egiten genduan mugaz bestaldera, harako merkatal-zentro handi hareetara, geurean barre egiten dauen behiaren gaztairik ez egoala eta, harako koaderno eder hareek gurean ezin topauta ibilten ginalako edo zer dakit ba nik, urtean bateko mugaz bestaldeko euskal lurraldeagazko hartu-emonari eusteko.\nKonsultarik ez, hauteskundeak!!\nMundua Konpondu Guran\t2014-10-21 16:58\nArgi dago zemendiaren 9an ez dala konsultarik egingo Catalunyan edota egingo dana antzerkia besterik ez dala izango. Konsultearen alde egozanak, modu baten ala besten, hauteskundeak eskatuten dabilz.\nGarbigailuak, ikuztegiak eta labanderiak\nArdi Txikia Beti Bildots\t2014-10-13 20:38 Musikea\nNik ez daukat akorduan, baia, antza, etxeko garbigailuagaz umetan eukitako lehenengo esperientzietako bat makinearen erruletea mobidu eta tenperaturea aldatuteagaz batera etxekoon erropak hondatu izana da.\nEuskera ikasleak Parisen\nArdi Txikia Beti Bildots\t2014-10-06 23:50 Musikea\nUrtero-urtero egiten deutset itaun bera ikasleai: zergaitik hautatu dozue euskerea ikasgai legez?\nBurua landu beharra\nMundua Konpondu Guran\t2014-09-29 17:32\nAhoa zabalik ikusi neban joan dan zapatuan Athleticek San Mamesen jokatu eban partidua.\n‹‹ Aurrekoak 1 2 3 4 ... 27 28 29 30 31 32 33 34 ... 79 80 81 82 Hurrengoak ››


‘Sano erradikal’ poema liburua aurkeztu du Isa Diaz idazleak - KULTUR SHAREA\nPoetak heteronormatibitatearen etikatik askatzeko kantua eskaini nahi izan duela aitortu du, “festarako deia luzatzeaz batera, askapen hori irri algaran bilduta gauzatu beharra ikusten baitut, ilargia labe gainean dugularik, hau da, giro pozgarrian, zaratatsuan eta bero-beroan”.\nIsilune luze baten ondoren dator Isa Diaz (Laudio, 1988) idazleak, gaur, Donostian aurkeztu duen Sano erradikal poema liburua. Jorge Gimenez Bech Alberdaniako editorearekin batera egin du aurkezpena egileak. “Aldarriaren estetika baliatu du Diazek isiltasun publikoa urratzeko, eta aldarria artearen mailara eramaten asmatu du”, adierazi du editoreak. “Zirrara sorrarazteaz bat, iraultzarako deia egitea du helburu Diazen poesiak, izenburutik beretik argi uzten duenez, baina ospakizunerako eta elkartzeaz gozatzeko deialdia ere bada. Mundu hobe eta justuago baten ametsa eta aukera jartzen digu begien aurrean”, azaldu du Gimenezek, “horretarako emakumezkotasuna erabatekotasunez bizitzeko aukera egin duen poeta eta pertsona baten kantua darabil”.\nDiazek izenburuari egin dio erreferentzia liburuaren aurkezpenarekin hasi eta berehala: “‘Sano’ hitzak dituen bi adierak –‘oso’ eta ‘osasuntsu’, alegia– dira egokiak izenburua ulertzeko. Hitz jokoa dago bertan, gizartea errotik aldatu nahi duen jarrera eta metodoa osasuntsua dela adierazteko”. Izenburuaren osagarri gisa, bestalde, “Ijijiii” oihua dator, eta poetak liburua osatzen duten sei ataletako lehenean eskaintzen dio azalpena emakume irakurleari: “Gauez sorginik ba ote zen jakiteko egiten zunan dei hau, sorginek eurek ere berdin erantzuten omen zitenan”.\nHari horri helduta, Diazek poesiak “edertasuna hizki larriz” bilatzen duela adierazi du: “Edertasunak barnean zerbait mugiarazten digu. Zerbait hori zer den ongi azaltzen ez badakigu ere, sentitzen dugu nola emozioak eta sentipenak irauli eta sagar sareen artean dantzan jartzen zaizkigun”.\nGozatzeko gonbita ere badela aitortu du egileak, eta, aldi berean, konplizitatez beteriko aldarria egin nahi izan du, “ijiji” oihu horren bidez, baina ongietorri bat ere izan nahi duela azaldu du, “ilustrazio erradikal berri bati diosala egiten diona sei poemaz osatutako lili-sorta batekin, gurean ez dagoelako ongietorririk lorerik gabe”.\nEditoreak idazlearen poetikaren dimentsio etikoa aipatu du, “etika berri bezain iraultzaile baten erreibindikazioa darama muin-muinean”. Gaiari helduz, poetak aitortu du heteronormatibitatearen etikatik askatzeko kantua eskaini nahi izan duela, “baina festarako deia luzatzeaz batera, askapen hori irri algaran bilduta gauzatu beharra ikusten baitut, ilargia labe gainean dugularik, hau da, giro pozgarrian, zaratatsuan eta bero-beroan”.\nBestetik, liburua solasa eta jolasa ere badela adierazi du Diazek, eta, jolas moduan txertatu du ipuin poetiko bat, “Idoiaren memoria zulatua”, Idoia Beratarbideren ilustrazio bat daramana eta oroimen kolektiboaren metafora izan nahi duena. “Baina zalantza denez mundua erroetatik eraldatzeko lehen urratsa”, adierazi du. Amaitzeko “asanbladarako deia ere badakar poesia honek, gutako bakoitzak hitza hartzeko gonbidapen-agindu batekin agurtzen gaituena”.\nTags: Alberdania, Euskal Literatura, Isa Diaz, Sano erradikal\nAbesbatza Lehiaketaren ordez jaialdia egingo dute aurten, Tolosan\nIruñeko I. Bertsopaper Lehiaketa martxan


Koronabirusaren ondorioz, auzo txiroetan janari azkarra utzi dute etxekoaren mesedetan — Gaztezulo\nKoronabirusaren ondorioz, auzo txiroetan janari azkarra utzi dute etxekoaren mesedetan\nKoronabirusaren ondorioz, auzo txiroetan janari azkarra utzi dute etxekoaren mesedetan Pandemiak efektu positiboa izan du gutxien dutenen elikadura ohituretan, janari kateak abandonatuz eta etxeko janaria lehenetsiz. https://www.gaztezulo.eus/albisteak/koronabirusaren-ondorioz-auzo-txiroetan-janari-azkarra-utzi-dute-etxekoaren-mesedetan https://www.gaztezulo.eus/albisteak/koronabirusaren-ondorioz-auzo-txiroetan-janari-azkarra-utzi-dute-etxekoaren-mesedetan/@@download/image/1366_2000.jpeg\nPandemiak efektu positiboa izan du gutxien dutenen elikadura ohituretan, janari kateak abandonatuz eta etxeko janaria lehenetsiz.\nLotura zuzena dago janari azkarraren kontsumoa eta familien ekonomiaren artean, batez ere AEBetan. Hala, ekonomikoki ahulen dauden auzo eta eremuetako biztanleak dira janari azkar gehien kontsumitzen dutenak bataz-beste; kozinatzeko astirik eza eta janari-kate hauek eskaintzen duten aisialdirako espazio merkea dira honen arrazoi nagusiak. Baina pandemiak joera hau seko gelditu du, elikaduran aldaketa eraginez, eta etxeko janaria lehenetsiz.\nBaliteke joera hau aldi baterako izatea, eta normaltasuna berreskuratzearekin batera, lehengo ohituretara itzultzea, baina adituek diote aukera izan daitekeela janari azkarrarekiko lotura apurtu eta etxeko elikadura osasuntsura bueltatzeko. Hain zuzen, denbora falta ez da janari azkarrarekiko zaletasuna garatzeko bakarra; janari azkarreko jatetxeak jendearen arreta bereganatzeko diseinatuta daude, eta askorentzat sozializatzeko eta aisialdian gozatzeko espazio bilakatzen dira. Leku horietan familiak elkartzen dira, eta baita adineko pertsonak ere; janari azkarreko marka handiek badakite hor dagoela beren arrakastaren gakoa, eta adibidez Starbucks kafe kateak saltzen duena ez da kafea, bere lokaletako erosotasuna baizik, bertan egotea erritu baten parte izango balitz bezala.\nPandemiarekin guzti hori errotik gelditu da, eta eremu txiroenetan auzo lana indartu da, bertako produktuen elkartrukea bultzatuz eta etxean kozinatuz; emaitzak oso positiboak izan dira. Elikatzeko ohitura berriak mantenduko ote dira?


Irekia Eusko Jaurlaritza - Gobierno Vasco :: Unibertsitatera sartu nahi duten ikasleek proba espezifiko bat gehiago egin beharko dute\nUnibertsitatera sartu nahi duten ikasleek…\nAzterketa espezifikoa borondatezkoa izango da eta plaza kopuru mugatua duten karreretako bat egin nahi dutenei zuzenduta dago.\nEusko Jaurlaritzak “Zure bizitzaren plangintza, zure etorkizunaren protagonista izatea” izeneko gida aurkeztu du, ekainetik aurrera Unibertsitatean sartzeko probek izango dituzten aldaketa nagusiak azaltzeko.\nUnibertsitateko ikasle izan nahi dutenek proba bi egin beharko dituzte bertara sartzeko: nahitaezko azterketa bat eta borondatezko proba bat. Lehenengoan, ikasleek gai orokor batzuen gaineko ezagutzak erakutsi beharko dituzte. Bigarrena, berriz, Unibertsitatean egin nahi dituzten ikasketekin lotura estuagoa duten ikasgaien inguruko azterketa espezifiko bat izango da.\nHori da ekainetik aurrera euskal hezkuntza sistemako selektibitatean izango den aldaketarik aipagarriena, Pedro Luis Arias Unibertsitate eta Ikerketa sailburuordeak, Zuriñe Gomez de Balugera Unibertsitate zuzendariak eta Marce Hernández Ikastetxe zuzendariak Gasteizen eskaini duten prentsaurrekoan eman dituzten azalpenen arabera. Unibertsitatera sartu nahi duten ikasleek jakin beharreko informazio garrantzitsuena eta egindako aldaketak biltzen dituen liburuxka aurkeztu dute bertan.\n“Zure bizitzaren plangintza, zure etorkizunaren protagonista izatea” izeneko liburuxka Batxilergoko 1. eta 2. mailako 12.000 ikasleren eta horien gurasoen artean banatuko da, unibertsitateko titulu berrien informazioa izan dezaten.\nUnibertsitatera sartzeko proben formatu berria ere azaltzen da gida horretan. Hiru gai-zerrendaren araberako proba espezifiko bat gehitu dute, eta ikasleak matrikulatzeko aukeratzen dituen ikasketen araberako ponderazioa izango du. Horrela, ikasleak egingo dituen goi mailako ikasketekin lotura handiagoa duten ikasgaiek puntuazio altuagoa izango dute.\nBorondatezko proba izango da, eta plaza-kopuru mugatua duten ikasketak egin nahi dituzten ikasleei zuzenduta dago gehienbat.\nIkastetxe zuzendariak, Marce Hernandezek, eskainitako datuen arabera, “selektibitatera aurkezten diren Batxilergoko bigarren mailako ikasleen kopurua oso altua da oraindik”. Horren esanetan, ikasleen % 80k egiten dute proba hori, eta % 95ek gainditzen dute. Horien artean, % 75ek Unibertsitatean ikastea lortzen dute azkenean. Hernandezen arabera, Unibertsitatera joatera gehien animatzen direnak neskak dira; mutilek, berriz, goi mailako heziketa zikloak aukeratzen dituzte.\nAurkeztu berri duten gidan jasotzen denez, datorren ikasturteak aldaketa gehiago ere ekarriko ditu. Selektibitateaz eta 25 urtetik gorakoek Unibertsitatera sartzeko egiten duten probaz gain, lanerako gaitasuna erakutsi duten 40 urtetik gorakoentzat eta atzerritarrentzat proba bereziak egongo dira aurrerantzean.\nBueno que, van a solucionar el tema de los comedores escolares, les diré que antes eramos los maestros y maestras quienes cudiabámos los comedores escolares y las cocineras hacián las comidas, saben cuantos comesnales había en un comedor de Vitoria... 295 alumnos, era en una concentrada comarcal, sean serios señores, el progreso no quiere decir calidad\nrecursos_bolonia.mpg 40 MB\nBideojokuetan espezializatutako goi mailako titulazioa


Berastegiko dantzak Beasainen\nDantzan Ikasi 2018/03/02\nMotz gelditu zitzaizkigun Berastegiko San Joan dantzak ikasteko aurreikusitako bi saioak . Bistara berezi egiten zitzaizkigula esana genuen baina, gure hanka eta gorputzetan probatu ostean ez dela doako deskribapena esan dezakegu lasai asko. Bi Nazabaldar espero genituen, Jesus eta Xanti aita seme...\nAmaiur Aristi Arregi 2018/03/01\nLibertimendua ospatu dute igandean Donapaleun; Amikuzeko zirtzilak, bolantak, bertsolariak eta musikariak irten dira kalera eta neguan zirtzilena izan den plaza, bolantek beragantu dute. Mattin Irigoien bultzatzaile eta antolatzaileak azaldu digu Amikuzeko inauteriek bi aldi d...\nDonostia arte eszenikoen erakusleiho bihurtuko du DFeria 2018 azokak\n33 konpainia 33 ikuskizun eta 37 emanaldi lau egunetan zehar. Aurten, martxoaren 5etik 8ra bitartean izango da dFERIA . Antzerkia, dantza, askotariko diziplinak... Donostiako bederatzi antzeztokietan. Hiria bera, arte eszenikoen feria ikusgarri bihurtuta, arte eszenikoen festa handia izango dugu...\nMaite Irizar 2018/02/27\nMalerrekara bisita eta bertako inauteriez gozatzeko parada, nire agendan urteroko zita bilakatu da. Aurten ere bertan izan naiz, eta aurreko urteetan ez bezala aurten bi herrietako festa ezagutzeko eta disfrutatzeko aukera izan dut. Argazkia: Maite Irizar - dantzan CC BY-SA Egiari zo...\nDeialdia: 2018ko udazkenean Montrealgo Ecole de Danse Contemporainen dantza garaikideko sorkuntza-egonaldia\nGipuzkoako Dantzagunea 2018/02/26\nDeialdia Gipuzkoako dantza garaikideko koreografoei irekita dago, eta 2018ko udazkenean egingo du egonaldia Montrealgo dantza garaikideko eskolan. Joan-etorriko elkarlan-proiektuaren barruan, quebectar koreografo bat egonaldia egiten ari da Tabakaleran. Gipuzkoako Dantzaguneak, Gipuzkoako Foru A...\nKezka dantza taldea 2018/02/26\nUntzaga plazak Zamalgoa ikusi zuen joan den maiatzean, Nafarroa Beherean noizbait izandako zaldikoa dantzan hasi baitzen berriro ere, ia mende beteren ostean. Kezka Dantza Taldeko dantzariok 2017ko maiatzaren 28an, Ezpalak jaialdiaren baitan, atera genuen berriro jendeartera. Argazkia: Tx...\nDantzertik ateak irekiko ditu etorkizuneko ikasleentzat\nDantzertik , Euskadiko Arte Dramatiko eta Dantza Goi Mailako Eskolak, ateak ireki eta eta eskolan sartzeko interesa dutenentzako jardunaldiak antolatu ditu. Donostian asteburu honetan izan da saioa eta Gasteizen eta Bilbon datozen egunetan izango dira. Dantzertik bi titulazio eskaintzen ditu, A...\nKaskarotak Angelun eta Libertimendua Donibane Garazin\nNafarroa Beherako eta Lapurdiko inauterietako irudiak ageri zaizkigu irudietan, Kaskarotak eta Libertimendua grabatu ditu ETB1eko Iparraldearen Orena saioak. Patxi Amuletek, Angeluarrak taldeko dantzariak, azaltzen du inauterietan egiten dutena. Kaskarotak etxez etxe eskean ibiltzen dira dantzan et...\nDonapaleu: Libertimendua 2018 dantza-luzea\nLibertimendua ospatu dute igandean Donapaleun. Kabalkadaren ondoren bolant-dantzariek plaza hartu zuten, pixkanaka-pixkanaka zirtzilen lekua beregatu zuten. Irudietan Burgaintzi dantza taldeko dantzariak dantza-luze dantzatzen ikus ditzakegu. Irudiak: Eire Vila. Dantza-luzea, libertimend...\nAndoain: Axeri-dantza 2017, historiako jendetsuena\nEmilio Xabier Dueñas 2018/02/27\nAxeri-dantza 1974an berreraiki zen Adunako David Zabalaren eta Faustino Sorondoren testigantzei esker. Horiek 1925-1929 urteetan dantzatu zuten azkenengo aldiz. Horrez gain, Inazio Aizpurua txistulariaren partitura bat ere gordea zen. Andoaingo Lizar Makil dantza taldeko kideek dantzaren inguruko...\nDonapaleu 2018 Andoni Irigoien: Nola dantzatu jauziak entrexantekin\nBurgaintzi taldeko Andoni Irigoien dantzariak entrexantak egiteko teknika irakatsi digu eta dantza-jauzietako urratsak entrexantekin nola egiten diren azaldu digu. Erdizka, jauzi, dobla eta pika entrexantekin egiten erakutsi du, eta ebats eta zeina nola egiten dituzten Donapaleun. Urteak dira Xabi ...\nVyazynka: Udaberriari ongi-etorria dantzan\nUdaberria utzi eta udan sartuko gara datozen egunotan, eta hainbat herri, auzo eta txokotan ospatuko da solstizioa. Udaberriaren sarreran ere antzeko hainbat festa eta errito izaten dira munduan barrena, eta horietako bat da honako hau, Bielorrusiako Vyazynka herriko emakumeen egiten dutena. Urdiai...\nIturen, Aurtitz eta Zubieta: Inauteriak 2018\nMaite Irizar 2018/02/25\nIturen, Zubieta eta Aurtitzen inauteriak ospatzen dituzte urtarrila amaieran. Joaldunak eta mozorroak astelehen eta asteartean atera ziren eta hona hemen desfileetako argazkiak. Argazkia: Maite Irizar. Ituren, Aurtitz eta Zubieta: Inauteriak. 2018-01-29-30.\n“Arrisku-saltua ikasteko kuriositateak eraman ninduen Break Dance egitera”\nEta Kitto! 2018/02/27 Gehiago irakurri →\nLa fusión de danza contemporánea y kathak hindú, en el Teatro Arriaga\nDeia 2018/03/01 Gehiago irakurri →\nIrutxuloko Hitza 2018/03/02 Gehiago irakurri →\nErromeria izango da igandean Aiako Andatza auzoan\nKarkara 2018/02/27 Gehiago irakurri →\nEskualdeko ehundik gora dantzari eta musikarik koloreztatu zuten Amurrio Antzokiko oholtza\nAiaraldea.eus 2018/02/27 Gehiago irakurri →\nKresalak ‘Haize Hegoa’ aurkeztuko du, 50 urteko historiaren laburpena\nEitb Kultura 2018/02/26 Gehiago irakurri →\nDferia: tabuz beteriko jaialdia\nEitb 2018/03/02 Gehiago irakurri →\nBerrogeita hamar dantzari oholtzaratuko dira Kresalaren «Haize hegoa» ikuskizunean\nGara 2018/02/28 Gehiago irakurri →\nKresala estrenará su nueva obra este sábado en el Victoria Eugenia\nNoticias de Gipuzkoa 2018/02/27 Gehiago irakurri →\nChacabucoko dantzariak Los Toldosko Gazta Jaialdiko artista gonbidatu izango dira martxoaren 10 eta 11an\nEuskalkultura.com 2018/03/01 Gehiago irakurri →\nArgia 2018/03/04 Gehiago irakurri →\nHaize berria euskal dantzetan\nBerria 2018/03/01 Gehiago irakurri →\nArgia 2018/02/26 Gehiago irakurri →\nGuaixe 2018/02/23 Gehiago irakurri →\nOarsoaldeko Hitza 2018/02/23 Gehiago irakurri →\nCristina Casa: "La danza es una droga muy difícil de abandonar"\nMujer Hoy 2018/02/04 Gehiago irakurri →


Nekane Maiztegi Ugartek zinegotzi kargua hartuko du arratsaldeko Osoko Bilkuran — Oñatiko udala\nNekane Maiztegi Ugartek zinegotzi kargua hartuko du arratsaldeko Osoko Bilkuran\nMaiztegik, Miren Elgarresta ordezkatuko du EAJren Udal Taldean\nSan Migel eguna tarteko, ostegunarekin beharko lukeen iraileko Osoko Bilkura gaur arratsaldean egingo da. Ohikoa den azkeneko agiriaren onespenaren ondoren, Miren Nekane Maiztegi Ugarte andreak zinegotzi kargua hartuko du eta horren ondorioz EAJ-ko lan batzordeetako ordezkarien aldaketa onartuko da. Nekane Maiztegi Ugarte uztailean zinegotzi karguari uko egin zion Miren Elgarresta ordezkatzera dator. Miren Elgarresta, udal hauteskundeetan alkategai izan zen eta ia urtebetez talde jeltzalearen bozeramale. Nekane Maiztegik ez du haren ardura mailarik izango baina jeltzaleek iazko hauteskundeetan lortutako zazpigarren jesarlekua beteko du. Nekane Maiztegi Ugarte Enpresa Zientzietan lizentziatua eta Mondragon Unibertsitateko Enpresagintza fakultatean irakasle da. Irakasteko bokazioa eta taldean lan egiteko ohitura duela azpimarratu zuen Oñatiko EAJk zinegotzi kargua hartuko zuela iragartzerakoan.\nMaiztegi zein batzorde informatibotan arituko den eta ondorioz, jeltzaleek gainontzekoetan duten ordezkaritza nola birmoldatzen den jakinaraziko da arratsaldeko Osoko Bilkuran. Lan zerrendan 17 gai jaso dira. Aipatutakoaz gain, araututako aparkalekuen udal ordenantza behin betiko izaeraz onartzea eta Udal Plangintzako aholku Batzordearen Araudiaren aldaketaren behin betiko onarpena proposatuko dira. AGITAX Gipuzkoako Taxilarien Elkarteak datorren urterako egin duen tarifa proposamena eta hainbat Alkate Dekreturen berri ere emango da.\nBi mozio idatzi ere aurkeztuko dira arratsaldeko Osoko Bilkuran: Diktadura frankistaren krimenen inguruan, Udalbatzako bi taldeek elkarrekin osatu dutena bat, eta Arantzazuko harrobiaren inguruan EH Bilduk sinatzen duena, bestea.\nOhikoa litzatekeena baino bi egun lehenago baina betiko orduan, 19.30tan hasiko da gaur iraileko Osoko Bilkura.


Ohiz kanpoko biltzarra ohiko borrokan jarraitzeko #Landeia\nIndarberrituta atera zen ELA XIV. Biltzar Konfederaletik; Ohiz Kanpoko Biltzarrean, berriz, indar betean dagoela erakutsiko du. Apenas igaro diren bi urte azkeneko ohiko kongresua, Bilbokoa, egin genuenetik, eta beste baterako deialdia egin du jada sindikatuak. Ohiz kanpokoa da oraingoa, eta Batzorde Eragilea berritzeko egingo da; besteak beste, idazkari nagusi berria hautatzeko. Hala bada, INDARBERRITZEN jardutetik INDAR BETEAN egotera aldatu gara.\nBerrindartuta atera zen sindikatua 2017an Euskaldunan izan zuen hitzordutik, eta indar betean dagoela erakutsiko du Kursaalen 2019ko apirilaren 5ean.\nJakingo duzuenez, Nazio Kontseiluak (196 lagun) hartu ohi ditu erabaki horiek, edo, bestela, Ohiz Kanpoko Kongresu Konfederala deitu ohi da (736 lagun), eta biltzar horrek berresten du Batzorde Eragile berria osatzen duten 12 laguneko zerrenda osoa.\nBi aukera horiek aztertuta, sindikatuak iritzi dio idazkari nagusiaren aldaketak bereziki kontuan hartu beharreko garrantzia duela.\nAdostasun handia dago ELAren barruan sindikatu-ereduari eta estrategiari dagokionez; hori dela-eta, erabakiak ez du inongo aldaketarik eragingo eta, esapideak dioen bezala, ?lehengo bidetik jarraituko? du. Baina oso garrantzitsua da militanteen botoek berrestea zuzendaritza berriak, batez ere Batzorde Eragilea, legitimazioari eta jardunbide demokratikoari dagokienez.\nBatzorde Eragilea talde bat da eta talde-lana egiten du, horretaz ez dago batere zalantzarik ELAn; idazkari nagusiaren karguak, berriz, garrantzi eta irismen handia du iritzi publikoan. Horregatik, iruditu zaigu egokia litzatekeela Biltzarraz baliatzea sindikatutik kanpora ere zabaltzeko zein indartsu dagoen eta dirauen ELAren proiektuak.\nBatzorde Eragilearen osaera dela eta\nNazio Batzordearen iritziz, indarrean jarraitzen dute 2017an Bilbon egindako ohiko Kongresu Konfederalaren txostenak eta ebazpenek ezarritako irizpide eta egiteko guztiek; beraz, ez dago Konfederazioaren ildo politikoa berrikusi beharrik, baina aprobetxatu egin behar da aukera ELAren lerro estrategikoak azpimarratzeko eta gogorarazteko. Krisia hasi zenetik, errepikatu egiten dira lau egiteko hauek:\nAlternatibak bilatzea negoziazio kolektiboan Rajoy eta Zapaterok egindako erreformei, eta haiei aurre egitea, jakina.\nAldaraztea krisia hasi zenetik ezarri ziren eta indarrean dirauten murrizketa-politikak eta haiek funtzio publikoan, azpikontratetan eta gizarte-politiketan dituzten ondorioak.\nKontzertazio sozialari uko egiten jarraitzea, ez baikatoz bat inondik ere aldebakartasunarekin eta neoliberalismoaren autoritarismoarekin.\nBurujabetzaren aldeko prozesu baten alde egitea, ezkerreko indarrak metatuz eta gehiengo soziala sustatuz.\nGarrantzitsuak dira sindikatuaren barne-jarduerarako beste lau egiteko hauek ere:\nPrekarietatearen aurkako orroka bihurtzea negoziazio kolektiboaren ardatz.\nBizitza eta bizitzaren alderdi guztiak (produkzioa, erreprodukzioa, kontsumoa, ingurumena?) izatea gure politika sindikalaren muina.\nJauzi bat egitea genero-berdintasunaren alorrean, eta berdintasun-plan batetik harago doan aldaketa sakona bultzatzea barne-antolakuntzan.\nGure eginkizunen planifikazioan ere jauzi bat egitea.\nZortzi lehentasun horiei buru-belarri ekiten die sindikatuak, eta funtsezkoak dira Batzorde Eragileko kide berriak hautatzeko.\nAlde batetik, eginkizun horiek gidatzeko gai den norbait proposatu behar da idazkari nagusi kargurako;\nbestetik, lantalde horretan Txikik uzten duen hutsunea betetzeko hautatzen den pertsonak gai izan behar du eginkizun horiei gogotsu ekiteko.\nDenok ohartzen gara esku artean dugun erronkaren zailtasunaz: kontrabotereko sindikalismoa, alternatiboa, bultzatzea egungo egoeran, eta aliantzak egiteko batere aukerarik gabe. Esan dezagun ez genuela guk nahi horrelako bakardaderik.\nNolanahi dela ere, arrazoi gehigarria dugu bakardadearena guretzat funtsezkoa den zerbait bultzatzeko: talde-lana. Beraz, zuzendaritza hautatzean, baldintza hauek gutxienez bete behar dituzte hautagaiek:\nGai izan behar dute sindikatuaren eginkizunak aurrera eramateko eta helburuen alde egiteko.\nElkarren osagarri izan behar dute; hau da, bakoitzak bere profilari dagozkion ekarpenak egin behar ditu, baina erakundearen ikuspegi beteagoa, aberatsagoa eta zabalagoa osatuz.\nIkasteko eta gure jarduerari bide berriak zabaltzeko gai izan behar dute.\nKonfiantza izan behar dute elkarrekiko, eta elkar zuzentzeko gaitasuna; izan ere, ezin da talde-lanik egin konfiantzarik gabe, elkar zuzendu gabe?, betiere taldearen interesa lehenetsiz.


Flex Posts – Widget and Gutenberg Block – WordPress plugina | WordPress.org Euskara\nphilfil 2021(e)ko abenduaren 1(a)\ndulleca 2021(e)ko irailaren 12(a)\nGeraldo Pena Perez 2021(e)ko abenduaren 9(a)\naga2442 2021(e)ko ekainaren 21(a)\nperfgrade 2021(e)ko apirilaren 12(a)\nheartenmade 2021(e)ko otsailaren 15(a)\n“Flex Posts – Widget and Gutenberg Block” software librea da. Ondoko pertsonek egin dizkiote ekarpenak plugin honi.\nFlex Posts – Widget and Gutenberg Block 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Flex Posts – Widget and Gutenberg Block zure hizkuntzara.\nChinese (Taiwan), English (US), eta Swedish.


Aldundiak 80.000 euroko diru-laguntza bideratu du Bizkaiko erlezainen ekoizpena eta merkaturatzea hobetzeko | El Correo\nZurekinAldundiak 80.000 euroko diru-laguntza bideratu du Bizkaiko erlezainen ekoizpena eta merkaturatzea hobetzeko\nLaguntza ekonomikoa probintziako 152 erlezain ezberdinei eman zaie\nUNAI SARRIUGARTE Miércoles, 14 agosto 2019, 23:16\nBizkaiko Foru Aldundiak 80.000 diru-laguntza bideratu du probintziako erlezainen ekoizpena eta merkaturatzea hobetzeko helburuarekin. Laguntza ekonomiko hau Nekazaritza Bermatzeko Europako Funtsak kofinantzatuta dago eta norgehiagoka araubidean eman dira ekoizpen jasangarriaren eredurik onenetakotzat jotzen den sektorea bultzatzeko.\nBizkaiko Foru Aldundiaren Iraunkortasuna eta Ingurune Naturala Zaintzeko Sailak eskainitako diru-laguntza probintziako 152 erlezain ezberdinei bideratu zaie. Erlezain hauek ekoizten dituzten produktuen merkaturatzea hobetzeko ekimenak egiteko asmoarekin.\nZehatzago esanda, laguntza ekonomiko honen bitartez Bizkaiko erlezain eta elkarteei informazioa eta laguntza teknikoa eskainiko zaizkie. Hori dela bide, barroasiaren aurkako neurriak hartuko dira eta eztiaren ezaugarri fisiko-kimikoak ezagutu eta hobetzeko laborategiko analisiak eta ikerketa espezifikoak jorratuko dira.\nDiru-laguntzak hauek emateko araubideak markatzen dituen zenbait irizpide hartu dira kontuan: elkarteak edo erlezainak dituen erlauntzen kopurua, erakunde europarrek aintzatesten dituzten erregimenetan eta kalitate bereiziko figuretan esku hartzea, edota eskabideak egin dituzten elkarteek dituzten bazkideen kopurua besteak beste.\nEgun erlezainen sektorea gizarteko jasangarrienen artean dagoela esan ohi da. Izan ere, eztia ekoizteko sistemak izugarri zaintzen du ingurumena. Erleek polinizazioan eta, ondorioz, biodibertsitatearen mantenuan aurkezten duten esku hartzeagatik gehienbat.\nMauvais Coton konpainiaren 'Culbuto' ikuskizuna, larunbatean, Laudion 'Ghost' musikala ikusgai Bilboko Aste Nagusian


Irekia Eusko Jaurlaritza - Gobierno Vasco :: 1.260 pertsonak istripuak saihesten dituzte, Osasun Sailaren, Osakidetzaren eta udalen erortzeen aurkako tailerrei esker\n1.260 pertsonak istripuak saihesten dituzte,…\nIkastaro berriak Bizkaira eta Gipuzkoara iritsi dira 2019ko lehen hiruhilekoan\nErortzea, Euskadin, adinekoen artean sarrien gertatzen den istripua da. Gehienetan, eguneroko jarduerak egitean gertatzen da, esaterako, nork bere burua garbitzeko lanetan, etxeko lanetan edo etxe barruko edo etxetik kanpoko joan-etorrietan. Adinekoen erdiak bueltan urtean gutxienez erortze bat izaten duela kalkulatzen da. Horrek esan nahi du batez beste 50 pertsona EAEn egunero joaten direla larrialdietara, istripu-mota hori dela eta osasun-arreta jasotzera. Horietatik, hamabi gutxienez ospitaleratu behar izaten dira. Kasu txarrenetan, kolpe horiek biktimaren heriotza ekar dezakete. Gainera, Euskadin urtean 135 heriotza dakartzate, alegia, trafiko-istripuek eragiten duten heriotza-kopuruaren hirukoitza.\nAdin aurreratuko pertsonen ongizaterako mehatxu hori arintzeko, Osasun Sailak eta Osakidetzak, euskal udalekin lankidetzan, erortzeak prebenitzeko tailerrak antolatzen dituzte, honako hauek sustatzeko: ariketa fisikoa, koordinazioa eta oreka, ikusmenaren eta entzumenaren babesa eta etxeko segurtasuna.\nJon Darpón Eusko Jaurlaritzako Osasun sailburuak ekimen hau ekartzen ari den emaitza onak nabarmendu ditu: “Esku-hartze arrakastatsua izaten ari da, traumatismoak saihesteko orduan, kontuan hartuta horiek adinekoen bizi-kalitatearen galera handia dakartela eta, gainera, mendekotasuna eta osasun- eta gizarte-kostu altua eragiten dutela. Beraz, ezinbesteko tresna da, batik bat bizi-itxaropena gora doan testuinguruan eta gero eta zaharragoa den biztanleria aintzat hartuta”.\n64 urtetik gorako interesdunek izena eman dezakete erortzeak prebenitzeko tailerretan, doan, dagokien udalean edo Osakidetzaren osasun-zentroan. Trapagaran, Antzuola eta Egia udalerrietan eginiko ikastaroen ondoren, hitzordu gehiago ditugu Bizkaiko eta Gipuzkoako udalerri horietan eta beste batzuetan:\nMARTXOA (datak egiaztatzeko)\nMARTXOAREN 13A ETA 14A\nMARTXOAREN 26A ETA 27A\nOTSAILAREN 26A ETA MARTXOAREN 5A\nEkimen honek bost urteko ibilbidea du, 2014an jarri baitzen abian, eta, harrezkero, 200 tailer egin dira Euskadi osoan, eta 8.400 adinekok baino gehiagok parte hartu dute. Horietatik % 15ek erortzeak murriztu ditu eta % 70ek gutxienez etxeko arrisku bat kendu du. Era berean egiaztatzen da % 46k oinetako egokia erabiltzen duela eta % 28k ariketa gehiago egiten duela. 2018ko urrian, adinekoen erortzeak prebenitzeko tailerrek Espainiako Osasun Sistema Nazionaleko Jardunbide Egokiaren ziurtagiria eskuratu zuten.\nIRAGARKIA, Gipuzkoako osasun-barrutiko Debabarreneko erakunde sanitario integratuko eta Bizkaiko inguruko herrietako (Ermua y Mallabia) pazienteak errehabilitatzeko anbulatorio-zerbitzuak ematea xede duen kontratazio-espedientea esleitzeko dena.


Erdiguneko lanak hasi berri ditu Gernikak - Deia\nErdiguneko lanak hasi berri ditu Gernikak\nAndra Mari eta eta Barrenkale kaleetako lanen ostean, Don Tello eraberrituko dute\nimanol fradua / gernika-lumo 12.03.2020 | 08:18\nGernika-Lumoko Barrenkale eta Andra Mari kaleetako lanak hasiak dira jada. Argazkia: I. F.\nGernika-Lumoko Barrenkale eta Andra Mari kaleetako lanak hasiak dira jada.\nIrisgarritasuna hobetzeko hainbat lan egin ditu Gernika-Lumoko Udalak azken urteetan, bizilagunen erosotasuna bermatzeko. Lanok auzoguneetan zein erdigunean egin ditu toki-administrazioak. Eta oraingoan, Andra Mari eta Barrenkaleren kasua izango da. Izan ere, oraintsu hasi dituzte kale biak berritzeko urbanizazio lanak. Ostean, Don Telloko 2 eta 32 zenbakien arteko tartea ere hobetuko dute. "Bi esku-hartzeek 364.395 euroko aurrekontua" dutela zehaztu dute Udaletik, eta ekainerako amaitzea aurreikusten dute.\nJose Maria Gorroño alkateak eman zuen proiektu honen hasieraren berri, orain gutxi ospatuko zen udal osoko bilkura baten. Izan ere, Andra Mari eta Berrenkale kaleak erdigunean kokatzen dira, eta asko dira bertatik ibiltzen diren gernikarrak. Inguruan ere hainbat dira dendak eta tabernak, beraz lanok eragin zuzena izango dute gernikarrengan. Hala ere, kale biek behar zuten berrikuntzari ekitea, "atsegin eta erosoak izan daitezen. Proiektuaren helburua Andra Maria eta Barrenkalea kaleak urbanizatzea" dela gaineratu dute.\n"Eremu horretan granitozko zoladura jarriko dute. Proiektuak, gainera inguru horri argi gehiago emango dio. Era berean, gaur egun dauden aireko kableen linea kenduko da", Gernika-Lu moko Udaleko arduradunek azaldu dutenaren arabera. "Obrek hiru hilabeteko iraupena izango dute, gutxi gorabehera", Gorroño alkatearen esanetan.\n"Udalerrian irisgarritasuna hobetzeko udal-planteamenduak, bestetik, Don Telloren arteriaren irisgarritasuna hobetzea ere jasotzen du, "2 eta 32 zenbakien artean, hain zuzen ere". Euskotrenen geltokiaren Lehendakari Agirre plazari segida emango diote tarte horretan egingo diren lanak. Proiektua, hala ere, "aurreko jarduna amaitu ondoren hasiko da, eta bi hilabeteko iraupena izango du.\nKostua Fase bitan banatuta, nahiz eta enpresa bakarrak irabazi zuen Udalak egindako kontratazio prozesua. Andra Mari eta Barrenkale kaleetako lanek 207.000 euroko ostua dute, eta Don Tellokoek, bestetik, 181.000 eurokoa.\nUrdaibaiko giden ikastaroaren bigarren edizioa antolatu dute.


Aldaketa puntuala egingo da Hiri Antolaketarako Arauetan, Gomiztegiko harrobiaren handitzea mugatzeko — Berbia\nAldaketa puntuala egingo da Hiri Antolaketarako Arauetan, Gomiztegiko harrobiaren handitzea mugatzeko\nHarrobia hedadura handitzea gauzatuko balitz\nAldaketa azaldu eta herritarren iritzia jasotzeko parte hartze prozesua egingo da irailean zehar\nGomiztegiko harrobiaren handitzea galarazi asmoz, Hiri Antolaketarako Arauetan aldaketa puntuala egingo du Udalak. Auzia aspalditik dator, Aridos Aloña enpresak harrobia handitzeko eskaera egin zuenetik.\n2018ko martxoaren 22ko Osoko Bilkuranan jada Hiri Antolaketarako Arauen hiru artikulu aldatzea erabaki zen, Gomiztegiko harrobiaren handitzea onartutako eremuetara mugatzeko, hainbat herritarren eskaerari erantzunez. Baina erabaki horrenkontrako Administrazioarekiko auzi-errekurtsoa jarri zuen harrobiaren ustiatzaileak, eta errekurtsoa onartu egin zuen EAEko Auzitegi Nagusiak ingurumen-ebaluazio estrategikoari dagokion ingurumen-txostena egin gabe zegoela adieraziz.\nUdalak aipatu txostena eginda, Eusko Jaurlaritzako Ingurumen Kalitatearen eta Ekonomia Zirkularraren zuzendariaren oniritzia jaso berri du. Ondorioz, Udalak, Hiri Antolaketarako Arauen aldaketa puntuala egiteko prozesua berriro martxan jartzea erabaki du, aurrez, parte-hartze programa gauzatuta. Herritarren mandatua argia zela esan du Izaro Elorza alkateak, Gomiztegiko harrobiaren handitzea galarazteko neurriak hartzea, alegia, eta hori egin zuela orduko gobernu taldeak eta horretan jarraitzea dagokiola egungo taldeari ere.\nHiri Antolaketarako Arauetan egin nahi den aldaketa puntuala azaldu eta eta herritarren iritzia jasotzeko, informazio saio orokorra egingo da hilaren 14an, herritar orori zuzenduta. Ondoren, 21ean, Aholku Kontseiluaren bilera egingo da. Proposatutako aldaketaren inguruko informazioa udaleko webgunean eta udaleko Hirigintza departamentuan ikusgai dago eta ekarpenak egiteko aukera izango da irailaren 20ra arte. Asmoa, aipatu aldaketa puntualaren hasierako onarpena iraileko Osoko Bilkuran onartzea da, alegazioetarako hilabeteko epea irekiz, ondoren.


PR Profesionalak: CAN-SPAM | Martech Zone\nPR Profesionalak: Ez zaude CAN-SPAMetik salbuetsita\nTuesday, April 20, 2010 Asteartea, maiatza 10, 2016 Douglas Karr\nCAN-SPAM legea 2003az geroztik dago martxan, hala ere harreman publikoetako profesionalak jarraitu posta elektroniko masiboak bidaltzen egunero bezeroak sustatzeko. CAN-SPAM ekintza nahiko argia da.posta elektronikoko edozein mezu, helburu nagusia helburu duen iragarki komertziala edo produktu edo zerbitzu komertzial baten promozioa izatea."\nBlogariei prentsa oharrak banatzen dizkieten PR profesionalak behin betiko sailkatzen dira. The FTC jarraibideak argi daude posta elektroniko bidezko posta elektronikoetarako:\nEsan hartzaileei zure etorkizuneko mezu elektronikoak jasotzeari uzteko modua. Zure mezuak azalpen argia eta nabarmena izan behar du, hartzaileak etorkizunean mezu elektronikoak jasotzeari uzteko aukerari buruz. Idatzi oharra pertsona arrunt batek erraz ezagutu, irakurri eta ulertzeko moduan.\nEgunero harreman publikoetako profesionalen eta hauen mezu elektronikoak jasotzen ditut inoiz ez inolako desaktibazio mekanismorik izan. Beraz, erantzukizunak eskatzen eta fitxategi bat aurkezten hasiko naiz FTC kexa jasotzeko mezu elektroniko bakoitzarekin opt-out mekanismorik ez duena jasotzen dut. Beste blogari hauek ere gomendatuko nituzke. Profesional horiek erantzule izan behar ditugu.\nPR aholkulariei nire aholkua: eskuratu posta elektronikoko zerbitzu hornitzaile bat eta kudeatu zure zerrendak eta mezularitza zuzenean bertatik. Ez zait axola posta elektroniko garrantzitsuak jasotzea, baina garrantzirik gabeko mezu elektronikoak hautatzeko aukera gustatuko litzaidake.\nTags: can-spambidali mezu elektronikoabidali postazelaiakprpr zelaiakharreman publikoakspam\nZure bulegoa, zure helbidea, zure marka\nEz da inoiz zaleak eta jarraitzaileak bezain erraza\nApirila 21, 2010 at 8: 27 AM\nHemen galdera bereizi bat dago, hau da, "zergatik ez dira PR neurriak egokitutako zelaiak egiten?"\nNi neu PR modukoa naizen arren (zuregana inoiz hurbildu gabe), kezkatzen naiz posta elektroniko bidezko eztanden ideiarekin. Praktika onena izaten jarraitzen du zure audientzia ezagutzea eta erakargarriak diren zelaiak lantzea, spray eta otoitz egitea baino.\nZure mezuak jarraipen-galdera bat dakar. Hala ere, banan-banan zuzendutako mezu elektroniko bakoitzaren amaieran "Mesedez, jakinarazi iezadazu nire berri ez izatea".\nApirila 21, 2010 at 11: 35 AM\nKaixo Dave! Gutxienez, lerro bat egon beharko litzateke bertan. Mezu elektronikoa banan-banan zuzentzeak edo ez izateak ez du esan nahi SPAM ez denik. Merkataritzan oinarritutako mezu elektronikoetarako ez dago zerrenda "gutxieneko" tamainarik. 🙂\nPertsonala ez bada eta izaera promozionala badu ere, PR profesionalek bete beharko luketela uste dut.\nApirila 21, 2010 at 2: 02 PM\nPuntu bikaina duzula uste dut. Pentsatuko zenuke, noizbait PR profesionalek ikasiko luketela push media izan beharrean harreman sendoetan oinarrituta bezeroak merkaturatu behar dituztela ... Gutxienez jakin beharko lukete ez duzula audientzia duen blogari bat gorrotatzen 😉\nApirila 24, 2010 at 9: 15 AM\nBildutako isunek orain arte Spam arau hausteen zenbatekoa bete dezaketen jakiten al da?\nApirila 27, 2010 at 2: 01 PM\nCAN-SPAM betetzea gainditzeko barra erraza izan beharko luke, baina PR prozesu normalerako adar bereziak daude benetako betetzea indarrean jartzen baduzu. Harpidetza eteteko esteka bat eta zure helbide fisikoa gehitzeak gehienetan egon nahi duzun lekura eramango zaitu eta PR praktikatzaile guztiek hori egin beharko lukete. Hala ere, teknikoki CAN-SPAMen arabera, norbaitek harpidetza eteten duenean ezin diozu berriro mezu elektronikorik bidali, berriro hautatzen ez badu behintzat. Bezero desberdinak "negozio lerro desberdinak" direla esan liteke, Legeak salatzen duenez, kazetariak bezero bati buruzko istorio batengatik hil dezake. , baina kontuan hartu beste baten kaleratzea xahutzea. Halaber, iragarlearen agente gisa (argitaratzaile gisa), zure hautapenak iragarlearekin (zure bezeroarekin) partekatu beharko zenituzke, helbide elektroniko horretara ere ez bidaltzeko - berriro arazotsua PR prozesuan. Era berean, esan dezakezu kazetariari azken produktua kontsumitzaileari ez diozula saltzen, beraz, teknikoki mezu elektroniko informatiboa edo transakzionala bidaltzen ari zara. Norbaitek prentsa oharrak jasotzeko harremanetarako informazioa argitaratzen badu, baimen inplizitua dago. Hemen agertzen diren kartelak zuzenak dira kazetariari zuzendutako helburuekin eta batez ere garrantziarekin. Spama ikuslearen begietan dago. Eguneko CAN-SPAM pentsamendu dibertigarriak!\nApirila 27, 2010 at 2: 10 PM\nTodd- Badakit 100 Can-Spam auzipetu baino gehiago izan direla. FTC-k auzitara jo dezake eta baita AGak ere, eta AOL bezalako ISPek Can-Spam-ekin eska dezakete. Beraz, Microsoft bezalako konpainiek kalte handiak irabazi dituzte spammers kriminalengandik eta ikusi dut FTC 55,000 $ -tik 10 milioi $ -raino iritsi dela. Facebookek 80 milioi dolar inguruko sari handienak lortu ditu. Alde txarra da sari gehienak inoiz ez direla biltzen. Ikerketa asko prentsa oharrik gabeko akordioetan amaitzen dira, beraz, egiazko betearazpen ekintzak zenbatezinak direla dirudi. Egia esan, informazio publikoko bulegoari galdetuko diot eta ikus dezaket zer induskatzen dudan. Animo!